**“ТАСДИҚЛАЙМАН”**

 Муҳаммад ал - Хоразмий номидаги ТАТУ Фарғона филиали директори\_\_\_\_\_\_\_проф. А.Расулов

2020 йил 12 май

Муҳаммад ал-Хоразмий номидаги Тошкент ахборот технологиялари
университети Фаргона филиали Кенгашининг 8-қўшма йиғилиши

**б а ё н н о м а с и**

2020 йил 12 май Фарғона шаҳри.

Қатнашдилар – Кенгаш аъзоларидан 23 нафари, таклиф қилинганлар.

Йиғилиш раиси – проф. А.Расулов.

К У Н Т А Р Т И Б И

1. 1. Ўзбекистон Республикаси Президентининг 28.12.2016 даги «Жисмоний ва юридик шахсларнинг мурожаатлари билан ишлаш тизимини тубдан такомиллаштиришга доир чора-тадбирлари тўғрисида»ги ПФ-4904-сонли Фармонининг филиалдаги ижроси тўғрисида.

Ахборотчи: Д.Онарқулова.

2. Ўзбекистон Республикаси Президентининг 05.06.2018 даги «ОТМларда таълим сифатини ошириш ва уларнинг мамлакатда амалга оширилаётган кенг қамровли ислохотларда фаол иштирокини таъминлаш бўйича қўшимча чора-тадбирлар тўғрисида»ги ПҚ-3775-сон Қарори ижроси тўғрисида.

Ахборотчи: М.Тешабоев.

1. “Телекоммуникация технологиялари ва касбий таълим” факультетининг ўқув, услубий, илмий ва маънавий-маърифий фаолияти ҳақида.

Ахборотчи:Б.Толипов.

1. “Телекоммуникация инжиниринги”, “Ахборот хавфсизлиги”, “Дастурий инжиниринг”, “Ўзбек тили ва адабиёти” кафедраларида ўқув, услубий, илмий ва маърифий ишларнинг бажарилиши тўғрисида.

Ахборотчилар: М.Тешабоев, кафедра мудирлари.

1. Филиалда чет тилларини талабалар ҳамда профессор-ўқитувчиларга ҳар томонлама ўқитилиш ва ўргатиш ҳолати ҳақида.

Ахборотчи: Д.Ғаниева.

1. :1.Филиалда БМИни тайёрлаш ҳамда ЯДАга тайёргарлик ишларининг бориши.

Ахборотчилар: Ш.Умаров, кафедра мудирлари.

2.Филиалда МДларни тайёрлаш ишлари ҳақида.

Ахборотчилар: Б.Абдуллаев, кафедра мудирлари.

1. Турли масалалар:
2. Ижро интизоми тўғрисида.

Ахборотчилар: А.Расулов, Д.Онарқулова.

1. 2020 йил 17-18 апрель кунлари филиалда ўтказилган Республика илмий-техник анжумани ҳақида.

Ахборотчи: Б.Джалилов.

1. Филиал қошидаги Академик лицейнинг пандемия шароитидаги фаолияти тўғрисида.

Ахборотчи: И.Мамажонов.

1. Педагог-ходимлар таркиби танлови.

Ахборотчи: М.Мирзаев.

1. Диссертация мавзуси ва илмий маслаҳатчиларни тасдиқлаш.

Ахборотчи: М.Мирзаев.

1. Илмий, илмий-услубий ишларни нашрга тавсия этиш.

Ахборотчи: М.Мирзаев.

**Биринчи масала бўлган** Ўзбекистон Республикаси Президентининг 2016 йил 28 декабрдаги “Жисмоний ва юридик шахсларнинг мурожаатлари билан ишлаш тизимини тубдан такомиллаштиришга доир чора-тадбирлар тўғрисида”ги ПФ- 4904- сон фармонининг ижроси тўғрисида Д.Онарқулова ахборот берди.

Ўзбекистон Республикаси Президентининг “Жисмоний ва юридик шахсларнинг мурожаатлари билан ишлаш тизимини тубдан такомиллаштиришга доир чора-тадбирлар тўғрисида”ги 2016 йил 28 декабрдаги ПФ-4904-сон Фармони асосида тузилган Ўзбекистон Республикаси Президентининг Халқ қабулхоналарига ва виртуал қабулхонасидан келиб тушган мурожаатлар тўлиқ, холис ва ўз вақтида кўриб чиқилиши юзасидан ишлар йўлга қўйилган бўлиб, филиалга келиб тушган мурожаатлар белгиланган тартиб асосида кўриб чиқилмоқда.

Ўзбекистон Республикаси Олий ва ўрта махсус таълим вазирлигининг “Жисмоний ва юридик шахсларнинг мурожаатлари билан ишлаш самарадорлигини ошириш тўғрисида”ги 2018 йил 24 февралдаги 186-сон буйруғи ижроси юзасидан бир қанча ишлар амалга ошириб келинмоқда. Жумладан, филиал раҳбариятида жисмоний ва юридик шахсларнинг мурожаатларини кўриб чиқишни ташкил этиш ва мувофиқлаштириш ишчи гуруҳи тузилган. Ишчи гуруҳи бўйича масъул шахс томонидан ишчи гуруҳ фаолиятини мувофиқлаштириш, ишчи гуруҳ томонидан тақдим этилган мурожаатлар бўйича таклифларни Ўзбекистон Республикаси “Жисмоний ва юридик шахсларнинг мурожаатлари тўғрисида”ги Қонун талаблари доирасида кўриб чиқиш ва белгиланган тартибда мурожаат муаллифларига жавоблар тайёрланишини таъминлаш, олий таълим тизимида амалга оширилаётган ишлар, янгилик ва ўзгаришларни инобатга олган ҳолда аҳолига янгилик ва ўзгаришларни имкон қадар қисқа муддатларда оммавий ахборот воситалари ва ижтимоий тармоқлар (Facebook, Telegram ва бошқа) орқали етказиш ва тушунтириш ишларини олиб борилмоқда. Шунингдек, жисмоний ва юридик шахсларнинг мурожаатларини кўриб чиқишни ташкил этиш ва мувофиқлаштириш гуруҳи (М.Хамдамова) филиалга келиб тушган мурожаатларни қабул қилиш, рўйхатга олиш ва кўриб чиқиш, шунингдек, мурожаатларнинг ҳисобини юритиш ва кўриб чиқилишини назорат қилиш, мурожаатларда қўйилган масалаларни ҳал этиш, филиал доирасига кирмайдиган мурожаатларни беш кун ичида тегишли ташкилотларга юбориш, бу ҳақида мурожаат этувчига ўрнатилган тартибда хабар қилиш ишлар амалга оширилмоқда. Олий таълим тизимида амалга оширилаётган ишлар, янгилик ва ўзгаришларни филиалга тегишли қисмлари бўйича оммавий ахборот воситаларида, вилоят телевиденияси, радиоси ва газеталарида кенг ёритиш ишлари, интервью (давра суҳбат)лари уюштириб келинмоқда. Жисмоний ва юридик шахсларнинг мурожаатлари бўйича масъул шахс бошчилигидаги (Н.Низомиддинова) мурожаатларни мурожаат муаллифлари иштирокида кўриб чиқиш амалиёти кенг йўлга қўйилган бўлиб, мурожаатдаги масала юзасидан амалдаги қонунчилик ва норматив-ҳуқуқий ҳужжатлар асосида батафсил тушунтириш бериш ишлари амалга ошириб келинмоқда..

Муҳаммад ал-Хоразмий номидаги Тошкент ахборот технологиялари университети Фарғона филиалида 2020 йилнинг январь-март ойлари давомида жисмоний ва юридик шахсларнинг ёзма ва оғзаки мурожаатлари бўйича амалга оширилган ишлар ва вазифалар белгиланган йўриқнома асосида амалга оширилмоқда. Амалга оширилган ишлар ҳисобот шаклида белгиланган тартибда юқори ташкилотларга ўз вақтида тақдим этилди.

Филиалда жисмоний ва юридик шахсларни қабул қилиш хонаси ажратилган. Хона барча жихозлар билан жихозланган. Бинонинг кириш жойи ва фуқароларни қабул қилиш хонаси олдида жисмоний ва юридик шахсларни қабул қилиш жадвали илиб қўйилган.

Жисмоний ва юридик шахсларнинг ёзма ва оғзаки мурожаатлари ҳар ҳафтада филиалнинг Бошқарув йиғилишида муҳокама этилиб, маълумотлар ўз вақтида қонун талабларига мувофиқ равишда кўриб чиқиш ишлари меъёр даражасида ташкил этилган.

Филиал раҳбарлари томонидан мурожаатларни кўриб чиқишда масъулиятсизлик ва юзакичиликка йўл қўйиш ҳолатлари мавжуд эмас.

Ҳозирги кунга қадар филиал раҳбарлари томонидан жисмоний ва юридик шахсларни қабул қилиш жадвали асосида 17та мурожаатлар қабул қилиниб, уларга ўз вақтида жавоблар берилган. Қайд этиш журналида фуқароларнинг мурожаатлари мавзуси қисқача мазмуни акс этирилган.

Ўзбекистон Республикаси Президентининг Виртуал қабулхонаси электрон тизимига мурожаатлар келиб тушмаган.

Филиал директори томонидан 4та, директорнинг Илмий ишлар ва инновациялар бўйича директор ўринбосарига 6та, Ишлар бошқармаси бошлиғига 6та жисмоний ва юридик шахсларнинг оғзаки мурожаатлари келиб тушган. Филиал рахбарлари томонидан оғзаки мурожаатлар бўйича ўз вақтида қониқарли жавоблар ва керакли кўрсатмалар бериш ишлари амалга оширилган.

Жисмоний ва юридик шахслар томонидан қайта мурожаат этиш ҳолатлари қайд этилмаган.

Йиғилиш раиси А.Расулов жисмоний ва юридик шахслар томонидан келиб тушадиган мурожаат хатлари билан ишлашда эътиборлироқ бўлишни таъкидлаб ўтди. Бундан ташқари пандемия шаройитида мурожатларнинг электрон шакли ҳар жиҳатдан қулай эканлигини таъкидлади.

**Биринчи масаланинг иккинчи қисми бўйича** М.Тешабоев гапириб, Ўзбекистон Республикаси Президентининг 05.06.2018 даги «ОТМларда таълим сифатини ошириш ва уларнинг мамлакатда амалга оширилаётган кенг қамровли ислохотларда фаол иштирокини таъминлаш бўйича қўшимча чора-тадбирлар тўғрисида»ги ПҚ-3775-сон Қарори ижроси тўғрисида маълумот берди.

 Ўзбекистон Республикаси Президентининг 2018 йил 5 июндаги “Олий таълим муассасаларида таълим сифатини ошириш ва уларнинг мамлакатда амалга оширилаётган кенг қамровли ислоҳотларда фаол иштирокини таъминлаш бўйича қўшимча чора-тадбирлар тўғрисида”ги ПҚ-3775-сон Қароридан илмий ишлар ва инновацияларга тегишли қисмини кенг жамоатчиликка етказиш, тарғиб қилиш ва ундан келиб чиқадиган соҳа вазифаларини кафедралар кесимида ўрганиш ва ижросини таъминлаш бўйича чоралар кўрилган.

Ёш олимларнинг “Ёшлар академияси”да 10 нафар аъзо мавжуд бўлиб, 14та стартап лойиҳаларда 50 дан ортиқ ёш олимлар ва талабалар иштироки таъминланган. Рақамли иқтисодиёт тамойилларини филиалда жорий этиш доирасида Моодле тизимида ишлаш ва ўқитиш ташкил қилинди. Вазирлик томонидан ташкил этилган “Агро Экспо-2020” инновацион ғоялар кўргазмасида 10 нафар ёш олимлар ва талабалар иштирок этишди.

 Бошқа ОТМларидан илмий салоҳиятга эга профессор-ўқитувчиларни ишга таклиф қилиш бўйича ишлар олиб борилмоқда. Жумладан ф.м.ф.н. Р.Зулунов, т.ф.н., А.Рўзибоев, и.ф.н., Б.Абдуллаевлар 2019-2020 йилларда ишга таклиф қилинди.

“Инновик-2020” ҳафталиги конкурсларини ташкил қилиш ва қатнашиш учун ташкилий ишлар қилинмоқда. Магистр Хомидова Насибахон “Зулфия” номидаги Давлат мукофоти совриндори бўлди. “Эл-юрт умиди” жамғармасининг турли конкурсларида филиал профессор-ўқитувчиларидан 11 нафари Венгрия давлатида малака ошириш ва стажировка учун танловга ҳужжатлари топширган. Хонтўраев Сардор Белорусия Миллий Техника университетида 2 ойлик малака ошириб келди.

Scopus ва Science Direct халқаро илмий маълумот базасидан фойдаланишни оммалаштириш бўйича филиалда тизимли ишлар ташкил қилинган. С.Абдурахмонов, О.Қўлдошев. «Автоматизированная система обеспечения орнитологической безопасности аэропорта”, Д.Акбаров, Ш.Умаровлар томонидан “The Application of Logical Operations and Tabular Transformations in the Base Accents of Hash-Function Algorithms” Scopus базасида имлий мақолалар чоп этилган.

Фарғона вилоят хокимлиги ҳамда филиал профессор-ўқитувчилари ва талабалари томонидан Марғилон шаҳрида “Ахборот технологиялар маркази” ни очиш бўйича йирик лойиха амалга оширилмоқда. Филиал ва Фарғонаазот акциядорлик жамияти ўртасида илмий-теник хамкорлик алоқалари ўрнатилган. Марғилон шаҳрида Рақамли технологиялар маркази, Риштон, Олтариқ ва Бувайда туманлари ёшлар марказида филиал профессор ўқитучилари ва ахборот технологиялари маркази ходимлари ҳамкорлигида робототехника, компьютер саводхонлиги ва киберспорт бўйича тўгараклар ташкил қилинди.

2020 йил 17-18 апрель кунлари филиалда республика миқёсида илмий анжуман ўтказилди ва натижалари филал вебсайтига қўйилди. Вилоят телевидениясида анжуман юзасидан филиал директори, профессор А.Расулов интервью берди.

А.Қодиров, Г.Обидова, Ф.Мухторов 2020 йилда докторлик диссертацияларини ҳимоя қилдилар ва улар рағбатлантирилди. 2020 йилда докторлик диссертацияларини ҳимоя қиладиган мустақил изланувчилар И.Рустамов, Н.Мамасодиқова, О.Эргашев, Т.Абдуллаевларга шароитлар яратилган. 2019 йилда А.Қаюмов, М.Жўраев, Ҳ.Ражабовалар мустақил докторант сифатида ўқишга қабул қилинди.

 Ҳозирда филиалда “Узтелеком” АК Фарғона филиали директор ўринбосари Ф.Рахимов 0,5 бирлик ўриндошлик асосида “Ахборот технологиялари” кафедрасида фаолият олиб бормоқда. Шу билан бирга, филиалга “Узтелеком” АК Фарғона филиалидан узоқ йиллар фаолият олиб борган малакали мутахассис М.Носиров таклиф асосида ишга қабул қилинган. БМИ ва МД ларига раҳбарликка ва Якуний давлат атттестация комиссияси таркибига соҳа корхоналари малакали мутахассис ва раҳбарларини жалб этиш йўлга қўйилган.

Филиал профессор-ўқитувчиларининг 2019-2020 ўқув йили учун шахсий иш режалари тасдиқланган. Уларнинг шахсий иш режалари бўйича фаолиятлари доимий назоратга олинган. Ўқув соатлари бўйича дарс машғулотлари ўтказилиши Таълим сифатини назорат қилиш бўлими, Ўқув-услубий бўлим ҳамда мониторинг ва ички назора бўлими ходимлари томонидан назорат қилиб борилмоқда. Ўқув-услубий ишлар бўйича шахсий иш режаларини бажарилишига кўра филиалда ҳозирги кунда фанлардан 8та ўқув қўлланма, 123та услубий кўрсатма ва 149та ўқув-услубий мажмуалар тайёрланган. 2019 йилда профессор-ўқитувчилар томонидан 14та дастур гувохномаси олинган.

Ўзбекистон Республикаси Вазирлар Маҳкамаси ҳузуридаги “Эл-юрт умиди” жамғармаси орқали хорижда малака ошириш, стажировка ўташ, магистратура ва докторонтурада ўқиш учун филиалнинг 6 нафар профессор-ўқитувчилари синовлардан муваффақиятли ўтганлар. Улардан 4 нафари Б.Джалилов, О.Порубай, Г.Акрамова ва Б.Турғуновлар 2019 йил октябрь-ноябрь ойларида Россия Федерацияси Бонч Буриевич номидаги Санкт-Петербург Телекоммуникациялар давлат университетида, 1 нафари-С.Хонтўраев 2019 йил 27 ноябрдан 27 январга қадар Белоруссия Республикасининг Белоруссия миллий техника университетида 2 ойлик малака ошириш курсида малака ошириб келган.

Ҳозирда филиалда 105 нафар профессор-ўқитувчилар фаолият олиб бормоқда. Улардан 33 нафари 2019 йилда малака оширган, 2020 йилда 41 нафар ва 2021 йилда 31 нафар профессор-ўқитувчи малака ошириши режалаштирилган. 2019-2020 ўқув йилида Ўзбекистон Республикаси Президенти Ш.М.Мирзиёевнинг 2018 йил 5 июндаги ПҚ-3775- сонли “Олий таълим муассасаларида таълим сифатини ошириш ва уларнинг мамлакатда амалга оширилаётган кенг қамровли ислоҳотларда фаол иштирокини таъминлаш бўйича қўшимча чора-тадбирлар тўғрисида”ги қарори бўйича Компьютер инжиниринги факультети ва кафедралар томонидан “Йўл хариталар” ишлаб чиқилди ҳамда йўл харитада кўрсатилган тадбирлар юзасидан қуйидагиишлар амалга оширилди. 2019 йил 31 октяюрь куни Филиал катта мажлислар залида Табиий фанлар кафедраси ҳамкорлигида Малайзия давлатидан ташриф буюрган профессор иштирокида учрашув ўтказилди. Ушбу тадбирга Компьютер инжиниринги факультетининг 10 нафар профессор-ўқитувчилари, 75 нафар талаба-ёшлари таклиф қилинди.

Ўзбекистон Республикаси Ахборотлаштириш ва телекоммуникациялар соҳасидаги назорат бўйича Давлат инспекцияси “Техник кўмаклашиш маркази” давлат унитар корхонасининг 2019 йил 5 ноябрдаги 01-20-01/1359- сонли хатига асосан Тошкент ахборот технологиялари университети Фарғона филиалида 2019 йил 19 ноябр куни “Ахборот ва киберхавфсизликни таъминлаш бўйича” семинар-тренинг бўлиб ўтди.

2019-2020 ўқув йили учун филиалда Ўзбек-Белорус Ахборот технологиялари қўшма факультетига кафедра профессор-ўқитувчилари фаол иштирокида “Ахборот технологиялари дастурий таъминоти” йўналишига талабалар қабул қилинди ва қўшма факультет иш фаолиятини бошлади. Талабаларни масофавий таълим тизимидаги давоматини янада яхшилаш юзасидан академик гуруҳ мураббийлари томонидан талабларнинг дарс машғулотларида иштирок этишини қатъий назоратга олиниши бўйича олиб борилаётган ишларнинг самарадорлигини орттириш мақсадида, дарс машғулотларига қатнашмаётган талабалар ота-оналари ва яқинлари билан боғланиб, масалани ҳал қилиш бўйича ишлар олиб борилмоқда.

Талабаларни БМИ химоялари давлат имтихонига алмаштирилиши муносабати билан кафедра профессор-ўқитувчилари томонидан 5та мутахассислик фани бўйича ўзбек ва рус тилларида тест саволлари тузилди ва ўқув бўлимига топширилди. Талабаларни амалиётга жалб этиш юзасидан белгиланган тартибда ишларни амалга опшриш ва ҳужжатларни шаклллантириш масаласида хозирдан талабалар амалиётларини режали ва узулуксиз ташкил этиш бўйича ишлар олиб борилмоқда. Карантин даврига қадар 2-курс талабалари хафтада ўзларига бириктирилган муассасаларда амалиёт олиб бордилар. Хозирда амалиётни қандай тартибда ўтказиб, якунлаш масаласи бўйича режалар ишлаб чиқилиб, мухокама этилмоқда. 3-курс талабалари учун амалиёт ўтказиш муассасалари билан шартномалар тузилган. Лекин амалиёт олиб бориш формалари бўйича қарор қабул қилингани йўқ.

Ахборот- таълим технологияси кафедрасини илмий йўналиши:

1.Таълимда ахборот коммуникацион технологияларини қўллаш билан ўқитишни самарадорлигини орттириш омиллари.

2.Таълим-тарбия жараёнида педагогик ва психологик қарашларнинг тахлили.

3.Ишлаб чиқаришда технологик жараёнларни бошқаришнинг компьютерли тизимлари.

Кафедра аъзолари санаб ўтилган мавзулар бўйича илмий тадқиқот ишлари олиб бормоқдалар. Илмий тадқиқот натижалари сифатида кафедра томонидан эълон қилинаётган илмий мақола ва илмий тезисларни кўрсатиш мумкин. Илмий тадқиқот олиб борувчи профессор-ўқитувчи кўрсатиб ўтилган йўналишларни бирортаси бўйича илмий иш олиб бормоқда ва бу диссертацион иш сифатида қаралмоқда. Масалан, ёш ўқитувчи Х.Ражабованинг илмий ишлари бевосита “Таълим-тарбия жараёнида педагогик ва психологик қарашларни тахлили” йўналишига қаратилган бўлса, доцент С.Абдурахмоновнинг илмий изланишлари “Ишлаб чиқаришда технологик жараёнларни бошқаришнинг компьютерли тизимлари” йўналишидадир.

Кафедрада асосий штатда 8 (ўриндошлар билан биргаликда)та профессор-ўқитувчилар фаолият олиб бораётган бўлиб, шулардан 4 нафари фан номзоди, ўриндош сифатида, 3та профессор-ўқитувчилардан 1 нафари фан номзодидир. Кафедра филиалда фаолият юритган давлат гранти бажарилишида актив иштирок этган. Хозирда кафедра ФарПИ билан ҳамкорликда кафедра мудири С.Абдурахмонов бошчилигида давлат фундаментал тадқиқотларини олиб боришда иштирок этмоқда. Ушбу лойиҳа бўйича 2та мақола ва илмий-амалий конференцияларда тезислар билан қатнашилди ҳамда 1та патент олинди.

Кафедра Республика худудидаги корхона ва ташкилотлар билан ўзаро ҳамкорлик доирасида хўжалик шартномалари юритмоқда. Буларга мисол қилиб, Фарғона аэропорти билан тузилган 100 ва 3 млн. сўмлик 2та хўжалик шартномасини келтириш мумкин. Иқтисодиётнинг тегишли сохаларига оид корхона ва ташкилотлар билан ҳамкорликда бажарилаётган хўжалик шартномалари тузиган. Кафедра йўналиши таълим тизими бўлганлиги сабабли хамкорлик шартномаси Фарғона имконияти чекланган касб-хунар коллежи билан тузилган ва у ерда кафедра филиали ташкил этилган.

Йиғилиш раиси А.Расулов ушбу масала бўйича фикрларини билдирди ҳамда филиалда таълим сифатини ошриш ҳар бир профессор-ўқитувчининг вазифасилигани таъкидлаб ўтди. Доцентлар С.Собиров, М.Джалилов, С.Абдурахмоновлар кафедралар тизимида ушбу қарор ижросини тез-тез ахборот тарзида эшитиб туриш таклифини ўртага ташладилар.

**Иккинчи масала бўйича** ТТ ва КТ факультети декани Б.Толипов гапириб, Муҳаммад ал-Хоразмий номидаги ТАТУ Фарғона филиали “Телекоммуникация технологиялари ва касбий таълим” факультетининг ўқув, услубий, илмий ва маънавий-маърифий фаолияти ҳақида маълумот берди.

*Ўқув-услубий ишлар*

Факультетда 3та бакалавриат йўналиши ва 1та магистратура мутахассислиги бўйича ўқув машғулотлари олиб борилмоқда.

Факультетда мавжуд жами йўналишларда бугунги кунда 765 нафар талабалар таҳсил олишмоқда, жумладан кундузги бўлимда 658, сиртқи бўлимда 101 нафар, магистратура бўлимида 6 нафар талабалар таълим олмоқда.

Факультетда 4та кафедра мавжуд бўлиб, Ахборот-таълим технологиялари, Дастурий инжиниринг, Телекоммуникация инжиниринги ҳамда Ўзбек тили ва адабиёти кафедраларида етук малакали проффессор-ўқитувчилар фаолият олиб бормоқда.

 "Телекоммуникация технологиялари ва касб таълими" факультети ва кафедраларнинг ўқув, услубий, илмий ва маънавий-маърифий иш режаларифилиали Кенгаши томонидан № 1, 2019 йил 30 августда тасдиқланган. Профессор-ўқитувчилар 2019-2020 ўқув йилига шахсий иш режалари филиал Кенгаши томонидан № 1, 2019 йил 30 августда тасдиқланган, ўқув юкламалари ЎзР ОЎМТВнинг № 850 билан 10 октябр 2018 йилда тасдиқланган “Вақт меъёрлари” асосида тақсимланган. Мазкур режалар асосида жорий ўқув йилида фаолият олиб борилган. Мустақил таълимнинг ташкил этиш Ўзбекистон Республикаси Олий ва Ўрта махсус таълим вазирлигининг 2009 йил 14 августда тасдиқланган “Талабалар мустақил ишларини ташкил этиш тўғрисида”ги 286-сонли буйруғи асосида ташкил этилган, барча фанлардан услубий кўрсатмалар, топшириқлар тайёрланган.

2018-2019 ва 2019-2020 ўқув йилларида талабаликка қабул қилинган талабалар Ўзбекистон Республикаси Вазирлар Махкамасининг 2018 йил 24 июлдаги 569-сонли Муҳаммад ал-Хоразмий номидаги Тошкент ахборот технологиялари университети ва унинг минтақавий филиалларида таълимнинг кредит тизими шароитларида талабалар билимини назорат қилиш ва баҳолаш мезонлари асосида бахоланди.

Республикада короновирус пандемияси сабабли эълон қилинган карантинга мувофиқ аудиторияларда 2020 йил 16 мартдан таътил берилди. Ўзбекистон Республикаси Олий ва ўрта махсус таълим вазирилиги 2020 йил 27 мартдаги 233-сонли буйруғи асосида талабаларни ўқитиш 2020 йил 1 апрелдан масофавий таълим шаклига ўтказилди. Факультет профессор ўқитувчилари томонидан талабаларга <http://moodle.fbtuit.uz/> онлайн машғулотлар олиб бормоқда. Талабаларни бахолашда ҳар бир фан бўйича амалий машғулотлар, топшириқларни ўзлаштириш учун тестлар ҳамда якуний фанларни ўзлаштириш бўйича якуний тест тизими жойлаштирилган. 2020 йил 13-25 апрел кунлари 4 курслар учун онлайн тизимда якуний назоратлар ўтказилди. Курс ишлари ва якуний назорат қайдномалари деканатда умумлаштирилди. 2019/2020 ўқув йили 8-семестр натижаларига кўра IV курс бўйича умумий ўзлаштириш – 65.8 %ни, сифат кўрсаткичи эса –21,9 %ни ташкил этди. Қайта ўзлаштиришга қолган талабалар 39 нафар (34.2%)ни ташкил этди

Битирув олди амалиёти карантин сабабли соха корхоналарида ўтказиш имконияти йўқлигини хисобга олиб 4 курслар учун “Битирув олди” курс лойихаси ташкил этилди. Онлайн тизим орқали барча 4 курс талабаларига мавзулар берилган, ўқув юкламаси асосида амалиёт рахбарлари тайинланган ва moodle.fbtuit.uz тизими орқали курс лойихаси бажарилиши ва рахбар билан талабаларнинг онлайн мулоқоти йўлга қўйилган. Қолган 1-2-3-курслар учун малакавий амалиётлар карантин вақти якунлангандан сўнг белгиланган тартибда ўтказилиши режалаштирилган.

*Илмий ишлар:*

2019-2020 ўқув йилида Ўзбек тили ва адбиёти кафедраси 2 нафар профессор-ўқитувчилари А.Қодиров ва Г.Обидовалар илмий изланишларини муваффақиятли якунлаб, фалсафа доктори (PhD) илмий унвонига эга бўлдилар.

Телекоммуникация инжиниринги кафедраси:

Кафедрада профессор ўқитувчилар сони – 17та, шундан: фан докторлари сони – 1та, фан номзодлари сони – 6та, асосий штатда - 1та.

Илмий салоҳият асосий штат бўйича 30%.

Ушбу даврда кафедрада 1 патент, 4та ўқув қўлланма ва 23та илмий мақола ва 80 тадан ортиқ тезис докладлари чоп этилди.

Дастурий инжиниринги кафедраси:

Илмий салоҳият: 14 профессор-ўқитувчидан – 1та фан доктори, 3та фан номзоди, салохият – 28,5 %.

2019 йилда жахон университетлари ТОП-1000 таликда тахсил олган ва илмий диссертация химоя қилган 2та мутахассис тўлиқ ставкага ишга олинди.

Scopus.comбазасига барча профессор-ўқитувчилар регистрация қилинган ва 2019 йил 15 май куни кўпчилиги фаоллаштирилди. 2019 йил ноябрь ойида Google Scholarқидирув тизимида рўйхатга олинган журналларда 1та мақола (Р.Зулунов) чоп этилди.

Чет эл университетлар билан алоқалар:

Кемерово давлат университети (д.ф.-м.н, проф. Степанов И.С.), Новосибирск давлат университети (д.ф.-м.н, проф. Карчевский А.Л.), Москва алоқа ва информатика техника университети (проф. Тишкин В.Ф.) билан илмий алоқалар ўрнатилган. Ушбу чет эл олий таълим муассасалари билан хамкорлик хақида шартномалар тузилган.

2018 йилдан бошлаб Москва алоқа ва информатика техник университети профессори, физика-математика фанлари доктори Тишкин В.Ф. билан илмий-тадқиқот ишлар бўйича ҳамкорлик алоқалари ўрнатилган.

2019 йил 17 май куни ТАТУ Фарғона филиалига Новосибирск давлат университети профессори, физика-математика фанлари доктори Карчевский Андрей Леонидович. ташриф буюрди.

*Эришилган илмий натижалар:*

Кафедрада 2018 йилда кафедра катта ўқитувчиси А.Горовик илмий рахбарлигида - “Разработка методики преподавания визуального программирования для средних и средне-специальных образовательных учреждений” Startup лойихаси мувоффаққиятли якун топди 198 млн 480 минг сўмлик лойиха ютиб олинди ва Республикада 5 нафар энг яхши ғоя муаллифларига мўлжалланган 40 млн сўмлик мукофот пулига эга бўлди.

Ушбу лойиҳа бўйича 2018 йилда бажарилган ишлар бўйича илмий ҳисобот инновация вазирлигига топширилди ва ғолиб деб топилди.

2020 йил 17 апрел куни ТАТУ Фарғона филиалида Республика илмий-амалий онлайн конференция бўлиб ўтди. Жами шўъбага 52та тезис келиб тушди. Кафедранинг барча профессор-ўқитувчилари конференцияда иштирок этишди ва жами 30та тезис тақдим этишди. Қилинган маърузалардан А.Горовик ва Б.Хусановларни тақдимотлари қизиқарли ва долзарблиги билан иштирокчилар эътиборини тортди.

Ахборот-таълим технологиялари кафедраси:

Кафедрада асосий штатда 8та профессор-ўқитувчилар фаолият олиб бораётган бўлиб, шулардан 4 нафари фан номзоди, ўриндош сифатида 3та профессор-ўқитувчилардан 1 нафари фан номзодидир.

Кафедранинг илмий салоҳияти 50%ни ташкил этади.

Кафедра профессор-ўқитувчилари мустақил тадқиқотчилик асосида Д.Сотволдиев Дилшод, Х.Ражабоваа, Н.Абдуллажоновалар илмий-тадқиқот ишларини олиб бормоқдалар.

*Монографиялар ва илмий мақолаларни чоп этиш:*

Жорий ўқув йилида С.М.Абдурахмонов ва А.Хайдаров томонидан SCOPUS журналида 1 тадан мақола чоп эттирилган.

Кафедра ўқитувчилари томонидан халқаро интернет конференциясида ва Республика миқёсидаги илмий конференцияларда мақолалар эълон қилинган.

Жумладан: Ҳалқаро журналларда – 3та мақола, Республика журналларида – 3та мақола, Илмий конференцияларларда чоп этилган тезислар – 5та.

 2. Олинган патентлар, лицензиялар ва ихтиролар – 3та.

Ўзбек тили ва адабиёти кафедраси:

Кафедрада профессор ўқитувчилар сони – 22та, шундан, фан докторлари сони – 1та, фан номзодлари ва фалсафа докторлари сони – 8та, асосий штатда - 4та.

Илмий салоҳият асосий штат бўйича 33 %.

Ушбу даврда кафедрада ҳаммуаллифлик асосида 1та монография ва 9та илмий мақола (жумладан, 4 таси хорижий журналларда) ва 30 дан ортиқ тезислар чоп этилди. Шунингдек, Scopus базасига киритилган журналларда нашрлар 1та бўлиб, кафедра катта ўқитувчиси И.Рустамов томонидан чоп этилган.

Кафедра катта ўқитувчиси, PhD Г.Обидованинг 2017 йилда тасдиқланган 2та патенти мавжуд.

Кафедра профессор-ўқитувчиларининг 5 нафари тасдиқланган илмий мавзуси бўйича тадқиқот ишларини олиб бормоқдалар.

Кафедрада иқтидорли талабалар билан ишлашга катта эътибор берилган. Кафедра қошида “English Club”, “Smart”, “Русское слово”, ва “Ёш тарихчи” тўгараклари фаолият кўрсатмоқда. Ушбу тўгаракларда 100 га яқин талабалар аъзо.

*Иқтидорли талабалар томонидан қўлга киритилган ютуқлар:*

1. “Ўзбекистон аёлларини 100 та энг яхши инновацион лойихаси III Республика” танловининг 2020 йил 26-28 феврал кунлари Тошкент шахрининг ИНХА университетида бўлиб ўтган якуний босқичида 631-17 гурух талабаси А.Бойхонова “Энг яхши Электрон ҳисоблаш машинаси” учун яратилган дастур ва маълумотлар баъзаси бўйича “Энг иқтидорли талаба-қизнинг” энг яхши инновацион лойихаси ғолиблигини қўлга киритди.
2. Факультетнинг 3-босқич талабаси Р.Набижонов Ўзбекистон радиотехника, электротехника ва алоқа илмий техника жамият бошқаруви 2020 йил 3 январдаги 2-сонли баённомасига асосан Ўзбекистон радиотехника, электротехника ва алоқа илмий техника жамияти стипендияси билан тақдирланди.
3. Факультетнинг 3-босқич талабалари яъни А.Бойхонова АТ ва КР вазирлигининг 2019 йил 25 декабрьдаги № 4-сонли баённомаси кўра Ахборот технологиялари ва коммуникацияларини ривожлантириш вазирлиги стипендияси танлови ғолиби
4. Жорий ўқув йилида факультетнинг 3-босқич талабаси М.Турсуналиев Муҳаммад ал-Хоразмий номидаги стипендияни қўлга киритди.

*Мавжуд камчиликлар:*

Телекоммуникация инжиниринг кафедраси бўйича:

* хўжалик шартномалари бўйича илмий-тадқиқот ишлари бўйича шартномалар мавжуд эмас.
* кафедрани асосий салохияти ўриндошлик асосидаги профессор ўқитувчилар хисобига қопланган.

*Таклиф***:** кафедрага тўлиқ штат бирлигида салохиятли профессор-ўқитувчиларни жалб қилиш ва кафедрадаги ўқитувчиларнинг ҳимояларини тезлаштириш.

Ўзбек тили ва адабиёти кафедраси бўйича:

**-** Кафедра ташкилотлар билан хўжалик шартномаси бўйича ишламайди.

- Кафедра профессор-ўқитувчилари томонидан талабаларнинг илмий-ижодий ишларига раҳбарлик қилиш деярли йўқ.

Дастурий инжиниринг кафедраси бўйича:

Scopus, WebOfScience, Google Scholar ҳалқаро илмий қидирув тизимларида рўйхатга олинган журналларда чоп этилган мақолалар сони етарлича эмас.

Кафедрада соха корхоналари билан хўжалик шартномалари тузилмаган.

Ахборот-таълим технологиялари кафедраси бўйича:

-Рус тилида тайёрланган услубий кўрсатмалардан ўзбек тилида ўқийдиган гуруҳларда фойдаланилади.

ИИИБ директор ўринбосари Б.Джалилов факультетда илмий-тадқиқот ишлари олиб бораётган ёш олимларга эътиборни кучайтириш кераклиги ҳақида гапирди. ТСНҚБ бошлиғи М.Тешабоев профессор-ўқитувчиларнинг ўзаро дарсга кириш режасини ўз вақтида бажариш кераклигини кўрсатиб ўтди.

**Учинчи масала бўйича** сўзга чиққан М.Тешабоев,“Телекоммуникация инжиниринги”, “Ахборот хавсизлиги”, “Дастурий инжиниринг”, “Ўзбек тили ва адабиёти” кафедраларида ўқув, услубий, илмий ва маърифий ишларнинг бажарилиши тўғрисида ахборот берди.

*Ўқув-услубий ишлар:*

“Телекоммуникация инжиниринги” кафедрасида жами 32 та фандан маъруза, лаборатория ва амалий машғулотлар олиб борилади.

Ушбу фанлардан ўқув дастурлари, ишчи дастурлар, ўқув услубий мажмуалар Муҳаммад ал-Хоразмий номидаги Тошкент ахборот технологиялари университети Фарғона филиали Кенгаши томонидан № 1, 2019 йил 30 августда тасдиқланган.

Кафедранинг 2019-2020 ўқув йилидаги ўқув юкламаси 14092 соатни ташкил қилди. Бундан 2842 соат маъруза, 1941 соат амалий машғулот, 4208 соат лаборатория, 465 соат курс иши, 1242 соат малакавий амалиёт, илмий-тадқиқот иши ва илмий-педагогик иш ҳамда 1492 соат битирув малакавий иш ва магистрлик диссертацияларга раҳбарликни ташкил қилди.

5350100 - Телекоммуникация технологиялари (Телекоммуникациялар) бакалаврият таълим йўналиши бўйича фанлари бўйича ўқув адабиётлари билан таъминланганлик даражаси 100 %, филиал АРМ да 500 дона дарслик ва ўқув қўлланмалар мавжуд, улардан 101 донаси ўзбек тилида, 223 донаси рус тилидаги адабиётлар ҳиссобланади.

“Телекоммуникация инжиниринги” кафедрасида мустақил таълимнинг ташкил этиш Ўзбекистон Республикаси Олий ва Ўрта махсус таълим вазирлигининг 2009 йил 14 августда тасдиқланган “Талабалар мустақил ишларини ташкил этиш тўғрисида”ги 286-сонли буйруғи асосида ташкил этилган, барча фанлардан услубий кўрсатмалар, топшириқлар тайёрланган.

Ушбу даврда кафедрада 3та ўқув қўлланма ва 15 тадан ортиқ ўқув-услубий қўрсатмалар яратилди. Кафедрадаги барча фанлар бўйича мажмуалар қайта тайёрланган. Лаборатория ва амалиёт дарслари учун, мустақил таълим учун услубий кўрсатмалар тайёрланган.

Коронавирус пандемияси муносабати билан жорий қилинган карантин вақтида кафедранинг ўқув юкламалари масофавий иш тартибига ўтказилиб, тўлиқ бажарилмоқда.

 Кафедраси профессор – ўқитувчилари тамонидан бахорги семестрда филиалнинг масофавий ўқитиш тизими moodle.fbtuit.uz тизимига бакалавр талабаларига 12та ўзбек, 11та рус ҳамда 1та фандан инглиз тилида электрон ресурслар жойланган ва хозирги кунда маълумотлар тўлдириб борилмоқда.

 Магистрант талабаларга 1та фандан ўзбек ва рус тилларидан электрон ресурслар жойланди ва дарслар ўтиб борилмоқда.

 Кафедра маъсул бўлган барча фанлардан электрон ресурслар филиалнинг масофавий ўқитиш тизими-moodle.fbtuit.uz тизимига киритилган.

 2019-2020 ўқув йили бахорги семестр фан мавзулари учун топшириқлар ва тестлар тайёрланиб тизимга киритилди.

*Илмий ишлар:*

Кафедрада профессор ўқитувчилар сони – 17та, шундан, фан докторлари сони – 1та; фан номзодлари сони – 6та, асосий штатда - 1та.

Илмий салоҳият асосий штат бўйича 30%.

Ушбу даврда кафедрада 1 патент, 4та ўқув қўлланма ва 23та илмий мақола ва 80 тадан ортиқ тезис докладлари чоп этилди.

Кафедра профессор-ўқитувчиларининг илмий мавзулари 8та йўналиш бўйича белгиланган.

2019 – 2020 ўқув йилда кафедра ассистенти Н.Мамасодиқова ҳимоя қилиниши режалаштирилган эди хозирги кунда диссертация илмий кенгашга топшириш арафасида.

*Камчиликлар:*кафедрадахўжлик шартномалари бўйича илмий-тадқиқот ишлари бўйича хеч қандай шартномалар мавжуд эмас; кафедрани асосий салохияти ўриндошлик асосидаги профессор-ўқитувчилар хисобига қопланган.

*Таклиф:*кафедрага тўлиқ штат бирлигида салохиятли профессор-ўқитувчиларни жалб қилиш ва кафедрадаги ўқитувчиларнинг химояларини тезлаштириш.

*Маънавий-маърифий ишлар:*

Кафедра талаба ёшларни маънавий жиҳатдан етук қилиб тарбиялашда қуйидаги тамойилларга катта эътибор берди:

- Филиал талаба ёшларининг маънавий дунёқарашини юксалтириш, миллий ва умуминсоний қадриятлар асосида уларнинг шахсий сифатларни қарор топтиришда, жумладан, Президентимиз асарлари, нутқ ва маърузалари, Олий Мажлис ва Вазирлар Маҳкамаси ҳамда юқори ташкилотлар томонидан белгиланган концепциялар асосида, маънавий-ахлоқий жиҳатларига оид кўрсатмаларни батафсил тушунтириш;

Талабаларнинг маънавий-маърифий соҳадаги дунёқарашларини ошириб бориш ҳафтанинг белгилаган кунларида кафедрадаги гуруҳ мураббийлари зиммасига юклатилган бўлиб, улар мазкур дарс давомида режа асосида талабалар билан академик соатлар ва суҳбатлар уюштирадилар.

Юртимизда COVID-19 коронвирус пандемияси даврида масофаий тарзда кафедра профессор-ўқитувчилари мураббийлик гурухларида коронвирус пандемияси даврида "Уйда қолинг" шиори остида доимо тарғибот ишларини олиб борилмоқда.

***Ахборот хавфсизлиги кафедрасида ўқув, услубий, илмий ва маърифий ишларининг бажарилиши тўғрисида маълумот*.**

*Ўқув ишлари бўйича:*

“Ахборот хавфсизлиги” кафедрасида жами 13та фандан маъруза, лаборатория ва амалий машғулотлар олиб борилади.

Ушбу фанлардан ўқув дастурлари мавжуд ва ЎзР ОЎМТВнинг № В5330300 билан 25 август 2018 йилда тасдиқланган, ишчи дастурлар, ўқув услубий мажмуалар Муҳаммад ал-Хоразмий номидаги Тошкент ахборот технологиялари университети Фарғона филиали Кенгаши томонидан, 2019 йил 30 августда тасдиқланган.

Кафедранинг 2019-2020 ўқув йилига ўқув юкламаси – 6710 соатни ташкил этади, шундан маъруза учун - 1950 соат, амалий машғулот учун - 1594,соат,лаборатория машғулотлари учун 988 соат, назорат ишлари учун - 553 соат ,курс ишлари учун -173 соат, малакавий амалиёт учун - 702 соат, БМИ учун - 700-соат, 50-соат ДАК учун ажратилган.

5330300 “Ахборот хавфсизлиги” бакалаврият таълим йўналиши бўйича фанлари бўйича ўқув адабиётлари билан таъминланганлик даражаси 100 %, филиал АРМ да 160 дона дарслик ва ўқув қўлланмалар мавжуд, улардан 101 донаси ўзбек тилида, 59 донаси рус тилидаги адабиётлар ҳисобланади.

Кафедрада 1та ўқув қўлланма ва 15 тадан ортиқ ўқув-услубий қўрсатмалар яратилди. Кафедрадаги барча фанлар бўйича мажмуалар қайта ишланди ва кўп нусхада чоп этилди. Лаборатория ва амалиёт дарслари учун, мустақил таълим учун услубий кўрсатмалар билан таъминланди.

 Филиалнинг moodle тизимига ўз вақтида ўқув материаллари жойлаштирилди, тизимдаги талабаларни ўз вақтида, адолатли баҳоланмоқда, профессор – ўқитувчилар шахсий иш режаларини масофавий ҳолда бажаришмоқда.

 Ўзбекистон Республикаси Олий ва ўрта махсус таълим вазирилиги 2020 йил 27 мартдаги 233-сонли буйруғини ижросини таъминлаш мақсадида хар хафталик режа-графиги тузилган.

*Илмий тадқиқот ишлари бўйича:*

Кафедрада профессор ўқитувчилар сони – 8та, шундан:

* фан докторлари сони – 0; фан номзодлари сони – 4та, асосий штатда - 4та.

Илмий салоҳият асосий штат бўйича 50%.

Кафедра профессор-ўқитувчилари томонидан 2019 йилда Фарғона халқаро аэропорти билан “Разработка автоматизированной системы мониторинга и отпугивания птиц на основе современных микропроцессорных оборудований” хўжалик шартномаси тузилган ва бажарилмоқда (жами 100 млн.сўм).

Ушбу даврда кафедрада 2та монография ва 12та илмий мақола ва 23 тадан тезис докладлари чоп этилди.

Scopus ва Science Direct халқаро илмий маълумот базасидаги хорижий илмий журналларда 3та илмий мақолалар чоп этилди.

Кафедра профессор-ўқитувчиларининг илмий мавзулари 3та йўналиш бўйича белгиланган.

*Ижро интизоми бўйича:*

Кафедрада ўқув, услубий, илмий ва маънавий-маърифий фаолияти иш режаси бўйича олиб борилмоқда 2020 йилга келиб 5та кафедра йиғилиши ўтказилди ва баённомалари мавжуд.

Филиал директорининг ички буйруқлари, ўқув ишлари ва тарбиявий ишлари, илмий ва инавацион ишлари бўйича директор ўринбосарлари, ишлар бошқармаси бошлиғи, факультет деканлари топшириқлари ва вазифалари ўз вақтида сифатли бажарилиб келинмоқда.

Кафедранин номенклатураси мавжуд ва тўғри юритилган.

*Маънавий ишлар бўйича бўйича:*

Ўзбекистон Республикаси Олий ва ўрта махсус таълим вазирлигининг 2020 йил 3 январдаги № 87-06-03-сонли буйруғи, Ўзбекистон Республикаси Президенти администрациясининг 2019 йил 7 ноябрдаги 25445-сонли топшириқ хатидаги иловага мувофиқ ТАТУ Фарғона филиалида 2020 йил 6 январь куни “Ахборот хавфсизлиги ойлиги”ни чора-тадбирлар режаси ишлаб чиқилиб тасдиқланди ва вазифалар белгиланди.Чора-тадбирлар режасига мувофиқ “Ахборот хавфсизлиги ойлиги”ни ўтказиш “Ахборот хавфсизлиги” кафедрасига юклатилди ва маъсуллар тайинланди.

2020 йил 23 январь куни ТАТУ ФФ “Ахборот хавфсизлиги” кафедраси профессор-ўқитувчилари ва ахборот хавфсизлиги йўналиши талабалари Ўзбектелеком АК Фарғона филиалига саёхат уюштирдилар. Ўзбектелеком АК Фарғона филиалидан бириктирилган мутахассис Ф.Рахимов ташкилотнинг ахборот хавфсизлиги тизими билан таништирди ва телекоммуникация, ахборот ва киберхавфсизлик соҳасидаги олиб борилаётган ишлар тўғрисида тушунтиришлар берди.

*Камчиликлар:*

1. Scopus, WebOfScience, Google Scholar ҳалқаро илмий қидирув тизимларида рўйхатга олинган журналларда чоп этилган мақолалар сони етарлича эмас.
2. Кафедрадахўжлик шартномалари бўйича илмий-тадқиқот ишлари бўйича хеч қандай шартномалар мавжуд эмас.

***Дастурий инжиниринги кафедрасида ўқув, услубий, илмий ва маърифий ишларининг бажарилиши тўғрисида маълумот.***

*Ўқув ишлари:*

Кафедрада бакалавриатнинг 5 та йўналиши бўйича ўқув машғулотлари олиб борилди:

Ўқув жараёни Ўзбекистон Республикаси Олий ва ўрта махсус таълим вазирлиги томонидан буйруқ билан тасдиқланган Давлат таълим стандартлари (ДТС) асосида амалга оширилмоқда. Барча йўналишлар бўйича тасдиқланган ўқув режалари мавжуд. Кафедрада барча фанлар бўйича вазирлик томонидан тасдиқланган наъмунавий ўқув дастурлари бор.

"Дастурий инжиниринги" кафедраси 2019-2020 ўқув йили кузги семестр учун ўқув юкламаси тўлиқ бажарилди. Барча профессор-ўқитувчилар шахсий иш режаси биринчи ярим йиллик учун бажарилиши бўйича хисоботлар таййёрлаган.

Филиалнинг тасдиқланган ўқув жараёни жадвалига асосан 4 курслар учун 2020 йил 20 январдан, 3 курс учун 3 февралдан, 2 курс учун 10 февралдан ва 1курс учун 17 февралдан аудиторияларда дарс жадвали асосида мавшғулотлар бошланди.

Электрон ўқув ресурсларини ишлаб чиқиш бўйича кафедра кесимида малакали педагог-ўқитувчилар ишчи гурухи шакллантирилди. Ишчи гурух томонидан 233-сонли буйруқнинг 1 иловасида қўйилган талабларига жавоб берадиган электрон ўқув ресурсларини ишлаб чиқиш, масофавий таълим тизимига жойлаш ва талабар ўзлаштиришини назорат қилиш ишлари амалга оширилди.

2020 йил 15 апрель санасидан кафедранинг барча профессор-ўқитувчилари масофавий иш тартибига ўтказилди. Кафедра профессор-ўқитувчиларини масофавий таълим тизимида ишлашни мустақил равишда ўрганиш учун тренинглар ташкил этилди.

2020 йил 13-25 апрель кунлари 4 курслар учун онлайн тизимда якуний назоратлар ўтказилди. Курс ишлари ва якуний назорат қайдномалри деканатларга топширилди.

Битирув олди амалиёти карантин сабабли соха корхоналарида ўтказиш имконияти йўқлигини хисобга олиб 4 курслар учун Битирув олди курс лойихаси ташкил этилди. Онлайн тизим орқали барча 4 курс талабаларига мавзулар берилган, ўқув юкламаси асосида амалиёт рахбарлари тайинланган ва moodle.fbtuit.uz тизими орқали курс лойихаси бажарилиши ва рахбар билан талабаларнинг онлайн мулоқоти йўлга қўйилган.

БМИлар ўрнига давлат имтихони топшириш учун “Дастурий инжиниринг” йўналиши учун мутахассислик фанларидан 5 таси танланди ва икки тилда 100 тадан иборат тестлар яратилди.

*Ўқув-услубий ишлар:*

“Дастурий инжиниринги” таълим йўналиши ва мутахассисликлари бўйича Давлат таълим стандарти, малака талаблари, ўқув режалар, ишчи ўқув режалар мавжуд.

2019-2020 ўқув йили кафедра профессор-ўқитувчилари томонидан 23та кафедрада ўтиладиган фанлардан ишчи ўқув дастурлари ўзбек ва рус тилларида ишлаб чиқарилди. (3та фан фақат рус тилида ўтилади), 6та фандан фан дастурлари яратилди.

2019-2020 ўқув йили биринчи ярим йиллигида малака ошириш режаси 100% бажарилган, кафедрадан 3 нафар профессор-ўқитувчи малака ошириб келди. Иккинчи ярим йилликда март ойида 2 нафар профессор-ўқитувчи малака ошириб келди. Май ойида 3 нафар профессор-ўқитувчи масофавий таълим шаклида малака оширишмоқда.

*Илмий-тадқиқот ишлари*

*Илмий-тадқиқот фаолиятининг умумий тафсифи:*

Кафедранинг илмий-тадқиқот фаолиятининг устувор йўналишлари: Замонавий дастурий маҳсулотлар яратиш муаммолари ва уларнинг ечимлари; Дастурий таъминот ишлаб чиқиш технологиялари; Таълим тизими учун дастурий таъминот ишлаб чиқиш.

Илмий салохият: 14 профессор-ўқитувчидан – 1та фан доктори, 3та фан номзоди, салохият – 28,5 %.

2019 йилда жахон университетлари ТОП-1000 таликда тахсил олган ва илмий диссертация химоя қилган 2та мутахассис тўлиқ ставкага ишга олинди.

Scopus.com базасига барча профессор-ўқитувчилар регистрация қилинган ва 2019 йил 15 май куни кўпчилиги фаоллаштирилди. 2019 йил ноябрь ойида Google Scholar қидирув тизимида рўйхатга олинган журналларда 1та мақола (Р.Зулунов) чоп этилди.

*Чет эл университетлар билан алоқалар:*

Кемерово давлат университети (д.ф.-м.н, проф. И.С.Степанов), Новосибирск давлат университети (д.ф.-м.н, проф. А.Л.Карчевский), Москва алоқа ва информатика техника университети (проф. В.Ф.Тишкин) билан илмий алоқалар ўрнатилган. Ушбу чет эл олий таълим муассасалари билан хамкорлик хақида шартномалар тузилган.

2019-2020 йили учун филиалда Ўзбек-Белорус Ахборот технологиялари қўшма факультетига кафедра профессор-ўқитувчилари фаол иштирокида “Ахборот технологиялари дастурий таъминоти” йўналишига талабалар қабул қилиш жараёни бошланди. Кафедра профессор-ўқитувчиларнинг Белоруссия давлат информатика ва робототехника университетида малака оширилиши режалаштирилган.

*Эришилган илмий натижалар:*

Кафедрада 2018 йилда кафедра катта ўқитувчиси А.Горовик илмий рахбарлигида - “Разработка методики преподавания визуального программирования для средних и средне-специальных образовательных учреждений” Startup лойиха мувоффаққиятли якун топди 198 млн 480 минг сўмлик лойиха ютиб олинди ва Республикада 5 нафар энг яхши ғоя муаллифларига мўлжалланган 40 млн сўмлик мукофот пулига эга бўлди.

Ушбу лойиҳа бўйича 2018 йилда бажарилган ишлар бўйича илмий ҳисобот инновация вазирлигига топширилди ва ғолиб деб топилди.

*Кафедра олий ўқув юртидан кейинги таълим:*

Кафедра ассистенти М.Норинов 2017 йилда, Кафедра ассистенти Х.Аминов 2018 йилда Тошкент Ахборот Технологиялари Университети хузуридаги илмий инновацион марказга докторантурага ўқишга кирдилар.

Н.Мухаммадсодиқов 2018 йилда Москва алоқа ва информатика техник университети (МТУСИ)га аспирантурасига, Кафедра ассистенти У.Ахунджанов Инновациялар вазирлиги гранти асосида янги ўқув йилига Белоруссия давлат университетига аспирантурасига 2019 йил 1 ноябрдан қабул қилиндилар.

Кафедра катта ўқитувчиси Б.Абдукодиров ТАТУ илмий марказига таянч докторантурага 2019 1 декабрдан қабул қилинди.

*Мустақил изланувчилик асосида илмий педагог кадрлар тайёрлаш:*

Кафедра ассистенти М.Асраев 2019 йили Тошкент Ахборот Технологиялари Университети хузуридаги илмий инновацион марказга “Қўлёзма тексти тасвирларни тахлили асосида шахсни идентификация қилиш алгоритмларини яратиш” мавзуси билан мустақил тадқиқотчиликка қабул қилинган.

Кафедра ассистенти А.Қаюмов 2020 йилдан Фарғона Политехника институтига “Математик моделлаштириш. Сонли усуллар ва дастурлар мажмуаси” йўналишига мустақил тадқиқотчиликка қабул қилинган.

Кафедра ассистенти М.Жураев 2020 йилдан ТАТУ Фарғона филиалида стажёр-тадқиқотчи лавозимига утказилди.

*Олинган патентлар, лицензиялар ва ихтиролар:*

2019-2020 ўқув йили кафедра профессор ўқитувчилари томонидан 6та дастурий махсулот учун авторлик гувоҳномаси олинди

*Илмий мақола, монография, ўқув қўлланма ва дарсликлар чоп этиш.*

Кафедрада 2019-2020 ўқув йили конференциялар ва илмий журналларида 15та мақола ва тезислар чоп этилди.

*Кафедра томонидан қуйидаги лойихалар устида ишлар олиб борилмоқда:*

1 .Таълим жараёнида электрон “ақлли таълим” платформасини яратиш ва амалий тадбиқлари;

2 .Дастурлаш фанидан инновацион интерактив ўқув комплексини яратиш;

3 .Интерактивные услуги и система поддержки внедрения инновационных проектов и разработка веб портала в производственных условиях;

4 .Оқава сувларни ўлчаш (Катта фарғона канали мисолида);

5 .Ўрта ва ўрта-махсус таълим муассасалари учун визуал дастурлаш методикасини ишлаб чиқиш;

6 .Веб дастурлаш фанидан инновацион интерактив ўқув комплексини ишлаб чиқиш ва жорий қилиш.

*Устоз шогирд тизими:*

*Олимпиадалар, мусобақалар, кўрик танловларда иштирок:*

Мухаммад ал-Хоразмий номидаги Тошкент Ахборот Технологиялари Университетининг Фарғона филиалида ўтказилган иқтидорли талабаларнинг “Инновацион ғоялар, технологиялар ва лойиҳалар” кўргазмаси Компьютер дастурий таъминоти йўналишида кафедра профессор ўқитувчилари рахбарлигида 15 нафар талабалар иштирок этишди.

*Камчиликлар:*

1. Scopus, WebOfScience, Google Scholar ҳалқаро илмий қидирув тизимларида рўйхатга олинган журналларда чоп этилган мақолалар сони етарлича эмас.
2. Кафедрада соха корхоналари билан хўжалик шартномалари тузилмаган.

***Ўзбек тили ва адабиёти кафедрасида ўқув, услубий, илмий ва маънавий-маърифий ишларининг бажарилиши тўғрисида маълумот.***

*Ўқув-услубий ишлари:*

Ўзбек тили ва адабиёти кафедраси хизмат кўрсатувчи кафедра бўлиб, филиалнинг барча бакалавриат йўналишларида дарс ўтилади. Курслар бўйича ҳамма йўналишларнинг кундузги ва сиртқи таълим шакллари тасдиқланган ўқув ва ишчи ўқув режалари мавжуд.

Мазкур кафедрада жами 24та фандан маъруза, лаборатория ва амалий машғулотлар олиб борилади.

Ушбу фанлардан ишчи дастурлар ва ўқув-услубий мажмуалар Муҳаммад ал-Хоразмий номидаги Тошкент ахборот технологиялари университети Фарғона филиали Кенгаши томонидан 2019 йил 30 августдаги 1-йиғилишида тасдиқланган.

2019-2020 ўқув йилининг шу даврига қадар кафедрада 3та ўқув қўлланма ва 20 дан ортиқ ўқув-услубий қўрсатмалар яратилди. Кафедрадаги барча фанлар бўйича мажмуалар қайта ишланди.

 Кафедранинг баҳорги семестрда ўтилаётган барча (21та) фанларидан электрон ресурслар, топшириқлар ва тестлар филиалнинг масофавий ўқитиш тизими moodle.fbtuit.uz тизимига киритилган.

 4-курслардаги “Амалий хорижий тил” ва “Социология” фанларидан барча (жумладан, якуний) назоратлар мазкур тизимда ўтказилиб, талабалар баҳоланди.

*Илмий тадқиқот ишлари:*

Кафедрада профессор ўқитувчилар сони – 22та, шундан: фан докторлари сони – 1та; фан номзодлари ва фалсафа докторлари сони – 8та, асосий штатда - 4та.

Илмий салоҳият асосий штат бўйича 33 %.

Ушбу даврда кафедрада ҳаммуаллифлик асосида 1та монография ва 9та илмий мақола (жумладан, 4 таси хорижий журналларда) ва 30 дан ортиқ тезислар чоп этилди. Шунингдек, Scopus базасига киритилган журналларда нашрлар 1та бўлиб, кафедра катта ўқитувчиси И.Рустамов томонидан чоп этилган.

Кафедра катта ўқитувчиси, PhD Г.Обидованинг 2017 йилда тасдиқланган 2та патенти мавжуд.

Кафедра профессор-ўқитувчиларининг 5 нафари тасдиқланган илмий мавзуси бўйича тадқиқот ишларини олиб бормоқдалар.

*Камчиликлар:*

1.Кафедра ҳеч қандай ташкилот билан хўжалик шартномаси бўйича ишламайди.

2. Кафедра профессор-ўқитувчилари томонидан талабаларнинг илмий-ижодий ишларига раҳбарлик қилиш деярли йўқ.

*Маънавий-маърифий ишлар:*

Ўзбек тили ва адабиёти” кафедраси профессор-ўқитувчилари томонидан маъравий –маърифий ишлар соҳасида бир қанча ишлар амалга оширилган.

Ўзбек тилига Давлат тили мақоми берилганилигининг 30 йиллиги муносабати билан 2019 йил октябрь ойида кафедра доценти М.Мирзаев ва катта ўқитувчи Н.Курбонов иштирокида академик лицейда тадбир ўтказилди. 21 октябрь куни эса кафедра профессор-ўқитувчилари томонидан филиалнинг катта мажлислар залида талабалар билан давра суҳбатлари ташкил этилди.

2019 йил 27 ноябрда кафедра томонидан “Коррупцияга қарши курашиш – давр талаби” мавзусида илмий-амалий конференция ўтказилди.

2020 йил февраль ойида филиалнинг кичик мажлислар залида сенатор, Ўзбекистон халқ шоири Э.Сиддиқова билан талабалар ўртасида учрашув ташкил этилди.

Ушбу масалага муносабат билдирган А.Кадиров, Р.Зулунов кафедраларда илмий-тадқиқот ишларини нашр қилишда иқтисодий маблағ масаласи муаммо бўлаётганлиги, Б.Джалилов эса ёш диссертантларнинг ишлари мухокамаси режа асосида доимий ташкил этилмаётганлигига диққатни қаратдилар.

**Тўртинчи масала юзасидан** кафедра мудири Д.Ғаниева филиалда чет тилларини талабалар ҳамда профессор-ўқитувчиларга ҳар томонлама ўқитилиш ва ўргатиш ҳолати ҳақида ахборот берди.

ТАТУ Фарғона филиали талабаларига хорижий тиллардан инглиз тили ўқитилади. 2019-2020 ўқув йилида бакалавриатнинг 4та босқичида ҳам бу фан ўқитилмоқда. Кредит-модуль тизимида таълим олувчи талабалар учун “Хорижий тил” курси умумий 120+120 соат (8та кредит)ни ташкил этади. Бугунги кунда “Ўзбек тили ва адабиёти” кафедрасида умумий 8та профессор-ўқитувчи инглиз тилидан дарс беради, уларнинг 2 нафари фан номзоди, Phd; 2 нафари катта ўқитувчи; 4 нафари ўқитувчи-ассистентдир.

Инглиз тилини билиш даражаси бўйича халқаро сертификатларга эга бўлган ўқитувчилар 2та бўлиб (З.Юнусов, М.Муминова), улардан бирининг муддати (М.Муминова) 2020 йил февралда тугади. Шунингдек, тил билиш даражасини ҳисобга олган ҳолда чет тиллари ўқитувчиларига бериладиган устамага эга бўлган ўқитувчилар 2 тани ташкил этади (Н.Курбонов, М.Косимова). Ўқитувчилардан Н.Курбонов ва З.Юнусов Давлат тест марказининг чет тилини билиш даражасини аниқлаш (СЕФР) учун ўтказиладиган тестларда эксперт сифатида доимий иштирок этиб келмоқдалар.

Талабалар орасида IELTS ва CEFR сертификатларига эга бўлганлар бугунги кунда 30га яқин бўлиб, битирувчи курс талабаларининг кўпчилигининг IELTS халқаро сертификатини олиш учун имтиҳонлари карантин даврига тўғри келиб қолган. Талабаларга инглиз тилидан ТАТУ томонидан тавсия этилган 2та қисмли “English for IT” ва “Infotech” номли махсус дарсликлардан таълим берилади. Бу китоблар ўрганувчиларнинг тил бўйича ўқиб тушуниш, тинглаб тушуниш, ёзиш ва гапириш кўникмаларини ривожлантирувчи топшириқларни ўз ичига олади. Бугунги кунда кафедра ўқитувчиларидан А.Таджибаева “English Club” ва С.Қувандикова “Smart” номли тўгаракларни ташкиллашган бўлиб, унда 40га яқин талабалар машғулотларда иштирок этишади.

Филиал профессор-ўқитувчилари ҳам инглиз тилини турли шаклларда ўрганиб келишмоқда. Бир нечта ўқитувчилар хусусий репетиторлик марказларида ўрганишаётган бўлса, бир нечалари Бош илмий методик марказ томонидан ташкил этилган масофавий курсларда инглиз тилини мустақил ўрганишмоқда. Жумладан, “Ахборот технологиялари” кафедраси профессор-ўқитувчиларидан А.Абдуқодиров, Э.Кодиров, Д.Сотволдиевалар “English (Beginner)” курсини тугатиб, сертификат олишга муваффақ бўлишди. Шунингдек, мазкур кафедрада И.Тожибоев, Д.Халилов, Н.Мамадалиев, С.Хонтўраевлар ушбу курсларда инглиз тилини ўрганмоқдалар.

“Телекоммуникация инжиниринги” кафедрасидан кафедра мудири О.Райимжонова ва ўқитувчи Н.Мамасодиқова, “Компьютер тизимлари” кафедрасидан Ж.Суюмов, “Ўзбек тили ва адабиёти” кафедрасидан Э.Рахмонова, Ф.Мамарозиков, А.Райимовлар Марказнинг инглиз тили курсларида ўқишни давом эттиришмоқда.

Йиғилиш раиси А.Расулов филиал профессор-ўқитувчилари ва талабалари ўртасида IELTS ва CEFR сертификат эгалари камлиги, шунинг учун уларни гуруҳларга бўлиб имтихон синовларига тайёрлаш бўйича фикр билдириб ўтди.

**Бешинчи масала юзасидан** Ўқув-услубий бўлим бошлиғи Ш.Умаров, филиалда БМИни тайёрлаш ҳамда ЯДАга тайёргарлик ишларининг бориши тўғрисида маълумот берди.

Филиалда 5та таълим йўналиши бўйича кадрлар тайёрлаш йўлга қўйилган. Ушбу йўналиш битирувчиларининг БМИ ларининг мавзулари, раҳбарлари ва тақризчилари тўғрисидаги филиалнинг буйруқлари ишлаб чиқилган: Битирувчи талабаларга юқоридаги буйруқ асосида 6та мутахассис чиқарувчи кафедра профессор-ўқитувчилари томонидан раҳбар ва маслаҳатчилар бириктирилган. Ҳар бир таълим йўналиши бўйича БМИ ҳимояси бўйича ДАК котиби тайинланган. Котиблар томонидан БМИ тайёрлаш бўйича услубий кўрсатмалар талабалар эътиборига етказилган. Филиалнинг масофавий таълим портали [www.moodle.fbtuit.uz](http://www.moodle.fbtuit.uz) га Табиий фанлар кафедраси томонидан меҳнат муҳофазаси бўлими учун маълумотлар жойлаштирилган ҳамда талабаларга топшириқлар берилган.

Ўзбекистон Республикаси Олий ва ўрта махсус таълим вазирлигининг 2020 йил 10 апрелдаги 257-сонли буйруғи асосида ҳозирги пандемия сабабли карантин даврида БМИ ўрнига фанлардан Якуний давлат аттестацияси ўтказиш режалаштирилган. Якуний давлат аттестациясини ҳар бир йўналиш бўйича 5та мутахассислик фанларидан онлайн равишда тест синовини ўтказиш орқали амалга оширилиши мақсадга мувофиқ деб топилди. Ҳозирда фанлардан саволлар тузилиб, талабалар эътиборига етказилмоқда. Гуманитар ва ижтимоий-иқтисодий фанлардан ҳамда Чет тили фанидан ҳам Якуний давлат аттестацияси ўтказилиши режалаштирилган. Буларда ҳам онлайн тест шаклда ўтказиш режалаштирилган. Бу кафедра профессор-ўқитувчилари томонидан 1000та тест саволлари тайёрланган.

Якуний давлат аттестацияси комиссиялари таркиби Ўзбекистон Республикаси Олий ва ўрта махсус таълим вазирининг 2020 йил 21 апрелдаги 271-сон буйруғи асосида филиал директорининг 2020 йил 28 апрелдаги 232-сонли буйруқ билан тайинланди. Унга кўра филиалда 10та Якуний давлат аттестацияси комиссиялари фаолият олиб боради: 6та бакалавриат махсус фанлардан ЯДА, 2та магистратура махсус фанлари бўйича ва МД химояси, 1та Гуманитар ва ижтимоий иқтисодий фанлардан ЯДА, 1та Чет тили фанидан ЯДА.

Тасдиқланган ўқув жараёни графигига кўра

* 11-16 май кунлари 2та магистратура мутахассислиги бўйича махсус фанларидан ЯДА;
* 18-23 май кунлари Гуманитар ва ижтимоий иқтисодий фанлардан ЯДА;
* 25-30 май кунлари Чет тили фанидан ЯДА;
* 15-27 июн кунлари 6 та бакалавриат таълим йўналишлари бўйича махсус фанларидан ЯДА;
* 8-27 июн кунлари МД ҳимояси бўйича ЯДА ўтказилади.

Доцентлар С.Собиров, А.Абдуқодировлар БМИлар ҳимояси жараёнида битирувчи талабаларга масофадан ўқитиш бўйча техник-услубий ёрдам кўрсатиш зарурлигини таъкидладилар.

***Филиалда МДларни тайёрлаш ишлари ҳақида Илмий бўлим мудири Б.Абдуллаев ахборот берди.***

Битирувчи магистрларнинг онлайн ДАК ҳимоясига тайёргарлиги тўғрисида.

1.Компьютер инжиниринг(Компьютер тизимларини лойиҳалаш) (Абдуқодиров А.) 2-босқич магистратура мутахасислигида 4та талаба бўлиб, барчалари томонидан корноновирус пандемияси бошлангунга қадар магистрлик диссертация мавзулари танланган ва илмий раҳбарлари белгиланган ҳамда ДАК таркиби буйруқ билан тасдиқланган. Айни пайтда хафтада бир неча маротаба магистрлар билан онлайн конференцияси ўтказилиб, ҳимояга тайёргарлик жараёнлари назоратга олинган.

2.Телекоммуникация инжиниринг кафедраси(О.Райимжонова) магистратура 2-босқич талабалари 2та талаба бўлиб, барчалари томонидан магистрлик диссертация мавзулари танланган ва илмий раҳбарлари белгиланган ҳамда ДАК таркиби буйруқ билан тасдиқланган. Айни пайтда хафтада бир неча маротаба магистрлар билан онлайн конференцияси ўтказилиб, ҳимояга тайёргарлик жараёнлари назоратга олинган.

Ушбу масала бўйича кафедра мудирлари С.Абдурахмонов, М.Джалилов, А.Абдуқодиров, О.Қўлдошевлар фикр-мулохаза қилиб таклифларини ўртга ташладилар.

**Турли масалалар:**

***1.Ижро интизоми бўйича А.Расулов ахборот берди.***

Жорий йилнинг 01.03.2020й. кунидан 30.04.2020й. кунига қадар филиалга юқори ташкилотлардан ва идоралардан келиб тушган ҳужжатлар жами 311 тани ташкил этди. Шу жумладан, ОЎМТВ дан жами 247та ҳужжат, булардан – 94та буйруқ, 153та хат, ТАТУ дан жами 40та буйруқ, Фарғона вилоят ҳокимлигидан 24та хат кирим қилинган.

2020 йил 1 март кунидан 2020 йил 30 апрель кунига қадар Ўзбекистон Республикаси Президентининг виртуал қабулхонасидан мурожаат келиб тушмади.

 - ОЎМТВ томонидан келган 94та буйруққа 94та ички буйруқ ишлаб чиқилди.

ОЎМТВ дан келган асосий буйруқлар:

10.04.2020 йил кунги “Академик лицейлар ва касб-ҳунар коллежларида ўқув жараёнларини самарали ташкил этиш тўғрисида”ги 258-сонли буйруғи ижросини таъминлаш мақсадида, филиалнинг 2020 йил 16 апрелдаги 218-сонли буйруғи ишлаб чиқарилди. (*масъул И.Тожибоев*);

10.04.2020 йил кунги “Олий таълим муассасаларида ўқув жараёнини масофавий таълим орқали самарали давом эттириш ва 2019-2020 ўқув йилини якунлаш тўғрисида”ги 257-сонли буйруғи ижросини таъминлаш мақсадида, филиалнинг 2020 йил 16 апрелдаги 219-сонли буйруғи ишлаб чиқарилди. (*масъул И.Тожибоев*);

04.04.2020 йил кунги “Коронавирус пандемияси бўйича эпидемик вазият ва бу борада амалга оширилаётган чора-тадбирлар муҳокамасига бағишланган йиғилиш баёни ижроси тўғрисида”ги 247-сонли буйруғи ижросини таъминлаш мақсадида, филиалнинг 2020 йил 10 апрелдаги 213-сонли буйруғи ишлаб чиқарилди. (*масъул И.Тожибоев*);

29.04.2020 йил кунги “Якуний давлат аттестация комиссияси раисларини тасдиқлаш тўғрисида”ги 271-сонли буйруғи ижросини таъминлаш мақсадида, филиалнинг 2020 йил 28 апрелдаги 232-сонли буйруғи ишлаб чиқарилди. (*масъул И.Тожибоев*);

18.04.2020 йил кунги “Ўзбекистон Республикаси Вазирлар Маҳкамасининг 2020 йил 16 апрелдаги 232-сон қарори “Ўзбекистон Республикаси Давлат бюджетининг барқарорлигини таъминлаш ва харажатларини мақбуллаштириш бўйича қўшимча чора-тадбирлари тўғрисида”ги 266-сонли буйруғи ижросини таъминлаш мақсадида, филиалнинг 2020 йил 20 апрелдаги 223-сонли буйруғи ишлаб чиқарилди. (*масъул Э.Бўтабоева*).

Ахборотчи А.Расулов пандемия даврида ички ва тақи хатларга эътиборсизликка йўл қўймасликка чақирди.

***2. 2020 йил 17-18 апрель кунлари ўтказилган*** ***Республика илмий-техник анжумани ҳақида*** *Б.****Джалилов ахборот берди***.

Муҳаммад ал-Хоразмий номидаги Тошкент ахборот технлогиялари университети Фарғона филиалида 2020 йил 17-18 апрель кунлари Ўзбекистон Республикаси Вазирлар Махкамасининг 2020 йил 7 февралдаги 56-Ф Фармойиши билан Ўзбекистон Республикасида халкаро ва республика миқёсида 2020 йилда ўтказиладиган илмий тадбирлар режаси тасдиқланган “Ахборот-коммуникация технологиялари ва телекоммуникацияларнинг замонавий муаммолари ва ечимлари” мавзусига багишланган онлайн Республика илмий-техник анжумани ўтказилди.

Анжуманнинг асосий мақсади ахборот коммуникация технологияларининг дастурий махсулотлар ишлаб чикаришнинг долзарб муаммоларини аниклаш, технологик жараёнларни автоматик бошқариш, робототехника ва электрон қурилмаларни яратишнинг инновацион методлари, амалий тадкиқотлар ва ишланмалар натижаларини, шунингдек, жамиятни турли сохаларида ахборот-коммуникация технологияларини қўлланиши имкониятини яратиш ва ёш олим, магистрантлар, илмий изланувчиларнинг илмий-тадқиқот ишларининг сифати ва самарадорлигини оширишдан иборат бўлиб, ушбу тадбир ахборот технологияларини тадбиқ этиш ва ривожлантириш масалаларини хал этишга бағишланди.

Ушбу анжуманда қуйидаги 4 йёналишда шуъба ташкилланган бўлиб, улар қуйидагилар:

1- шўъба. Дастурий махсулотлар ишлаб чиқаришнинг долзарб муаммолари ва уларнинг ечимлари.

2-шўъба. Телекоммуникация ва ахборот хавфсизлигининг муаммолари ва ечимлари.

3- шўъба. Замонавий педагогик-психологик технологиялар ва уларни яратишнинг инновацион усуллари.

4- шўъба. Рақамли иқтисодиётнинг жамиятни ривожланишидаги хамда худудий муаммоларни ечишдаги аҳамияти.

Анжуман давомида бир қатор масаллалар кенг мухокама килинди, хусусан:

* Математик жараёнларни моделлаштиришни кенг татбиқ этиш масалалари.
* Робототехниканинг саноатга жалб этиш (Италия тажрибаси мисолида).
* Коронавируснинг электрон тижоратга таъсири.
* Интернет тармоғида шахсга доир маълумотларни химоялашнинг долзарб масалалари ва уларнинг ечимлари.
* Электрон таълим ресурсларини яратишнинг янги технологиялари.
* Тиббий-психологик online-консультация ўтказишнинг ўзига ҳос жихатлари.
* Кадрлар тайёрлаш тизиминининг рақамли иқтисодиёт эҳтиёжларига мослашувчанлигини таъминлаш.
* Рақамли платформаларнинг давлат ривожига таъсири.
* Саноат корхоналарини инновацион ривожлантириш стратегиясини ишлаб чиқиш.

Анжуманда жами 449 нафар иштирокчи иштирок этган бўлиб, булардан 13 нафари хорижий иштирокчилар улушини, қолган 436 нафари эса маҳаллий иштирокчи л ар улушини ташкил этади. Бундан ташқари анжуманга жами 300га якин мақола ва тезислар келиб тушди.

Анжуманимиз Республика миқиёсида бўлишига қарамай, АҚШ (Феррис давлат университети), Италия (Турин политехника университети), Россия (Санкт-Петербург давлат электротехника университети), Белорусия (Белорусия давлат информатика ва радиоэлектроника университети), Қозоғистон (Қозоғистон давлат университета), Қирғизистон (Ўш техника университети, Ўш давлат университети, Қиргиз-Ўзбек университети) ва Тожикистон (Тожикистон давлат сиёсат ва бизнесе университети) Республикаларидаги хамкасбларимиздан ҳам мақолалар ва табриклар келиб тушгани албатта барчамизни кувонтирди.

Шунингдек, конференцияда АҚШнинг Феррис университети профессори Б.Содиқов қатнашди, Италиянинг Турин политехника университети профессори Хуршид Алиев, яқин МДХ мамлакатлари олий ўқув юртлари профеесор-ўқитувчилари ҳамда республикамиздаги олий ўқув юртларининг профессор- ўқитувчилари ўз маърузалари ва илмий мақолалари билан иштирок этдилар.

Анжуман онлайн шаклда ZOOM платформасида 240-724-2640 идентификатор рақами билан қуйидаги хавола орқали ўтказилди.

<https://us02web.zoom.us/j/2407242640?pwd=U0R6REpJRVBYK0IzaEJSMWFY>

dnFDdz09

Йиғилиш раиси А.Рсулов ушбу конференцияни ҳамжихатлик билан ўтказилгани, илмий-техник жиҳатдан мукаммал ташкиллаштирилганини алохида таъкидлаб ўтди.

***3. Филиал қошидаги Академик лицей пандемия шароитидаги фаолияти тўғрисида.***

 “COVID-19” пандемиясининг юртимизда тарқалишини олдини олиш муносабати билан эълон қилинган карантин туфайли академик лицейдаги ўқув жараёни 2020 йилнинг 16 март куни тўхтатилди. Олий ва Ўрта махсус таълим Вазирлигининг 2020 йил 17 март кунги 87-01-192-сонли хатида берилган кўрсатмалар асосида 2020 йил 18 мартдан 2020 йил 9 апрелгача фан ўқитувчиларга меҳнат таътили берилди. Олий ва ўрта махсус таълим вазирининг 2020 йил 10 апрелдаги 258-сонли буйруғига асосан академик лицейда фаолият олиб бораётган ўқитувчилар, бошқарув ходимлари ва техник ёрдамчи ходимлар масофадан туриб(онлайн тарзда) ишлашлари ташкил этилди. (Академик лицейнинг 2020 йил 10.04.31-К буйруғи) Академик лицейдаги ишчи ходимлар(фаррошлар, қоровуллар, дурадгор, сантехник ва комплекс хизмат ходимлари) белгиланган жадвал асосида иш фаолиятлари ташкил этилди.

Ўзбекистон Республикаси Олий ва ўрта махсус таълим вазирининг 10.04.2020 даги 258-сонли буйруғи билан 2020 йил 10 апрел кунидан бошлаб академик лицей ўқувчилари учун ўқув жараёни масофавий кўринишда йўлга қўйилди. Бунда 16 мартдан 10 апрелгача бўлган йўқотишлар ўқув режасини тиғизлаштириш асосида қопланиши режалаштирилган.

Масофавий таълим телеграм ижтимоий тармоғида ҳар бир гуруҳ ўқувчилари учун ҳар бир фандан алоҳида ташкил этиган гуруҳларда олиб борилмоқда. Бунда фан ўқитувчиси режадаги мавзу бўйича материалларни маъруза матни, оғзаки тушунтириш(аудио хабар орқали) ва видеохабарлар орқали ўқувчиларга етказиб беряпти. Ўқувчилар берилган вазифаларни дафтарларига бажариб, расмини белгиланган гуруҳга жўнатмоқдалар. Шулар асосида ўқитувчи ўқувчиларни баҳоламоқда.

Академик лицейда 2та курсда 5тадан жами 10та гуруҳда 245 нафар ўқувчи мавжуд бўлиб, шундан 226 нафари шу кунгача бўлган масофавий таълимга жалб қилинган, қолган 19 нафари вилоятнинг чекка туманларидан келадиган ўқувчилар бўлиб, улар билан боғланишнинг ҳозирча имкони бўлмади.

Ушбу 10та гуруҳ ўқувчилари учун электрон журналлар ташкил этилган ва ўқувчиларнинг кунлик йўқламаси ва олган баҳолари қайд этиб келинмоқда.

2019-2020 ўқув йилида академик лицейни 115 нафар ўқувчи битириши кутилмоқда шундан 56 нафари қизларни ташкил этади.

2019-2020 ўқув йили якуний давлат аттестация имтихонлари онлайн тарзда ўтказилиши режалаштирилмоқда. Бу борада ТАТУ Фарғона филиали билан хамкорликдаги тайёргарлик ишлари йўлга қўйилган. Битирувчи ўқувчиларнинг тизимга кириши учун логин, пароллари рўйхати шакллантирилиб, фанлар бўйича тест саволлари базаси тўлдирилмоқда.

Ўзбекистон Республикаси Президентининг «Олий таълим муассасаларига кириш учун номзодларни мақсадли тайёрлаш тизимини янада такомиллаштириш тўғрисида» 2017 йил 26 сентябрдаги ПҚ-3290-сон қарори ижросини ва “Академик лицейларга умумий ўрта таълим мактаблари ўқувчиларини танлаб олиш, ўқишга қабул қилиш, уларнинг ўқишини кўчириш ва ўқишдан четлатиш тартиби тўғрисида”ги Вазирлар махкамасининг 2018 йил 23 мартдаги 212-сон қарори ижросини таъминлаш мақсадида 2020-2021 ўқув йили учун 4та таълим йўналишида жами 7та гуруҳ, 3та аниқ фанлар(техника), 1та аниқ фанлар(иқтисод), 1та табиий фанлар ва 2та хорижий филология йўналишида гуруҳларга жами 182 нафар ўқувчи қабул қилиниши режалаштирилган. Бу борада вилоят умумтаълим мактабларининг 9-синф ўқувчилари орасида академик лицейга йўналтириш ишлари олиб борилмоқда.

Ушбу масалага фикр-мулохаза билдирган Ў ва ТИБ директор ўринбосари И.Тожибоев Академик лицей ва филиал ўртасидаги алоқаларни мустахкамлаш, лицей талабалари абитуриент сифатида жалб этиш сифатида гапириб ўтди.

***4. Педагог-ходимлар танлови.***

Ушбу масала юзасидан филиал Кенгаши котиби М.Мирзаев ахборот бериб, “Фарғона ҳақиқати” газетасининг 2020 йил 1 февраль 9-сонида филиал кафедраларида бўшаб қолган лавозимларга танлов эълон қилингани, ҳужжатлар амалдаги танлов қоидалари асосида жамланиб, котибга топширилгани ҳақида тушунча берди ҳамда талабгорларнинг йиғма жилдлари мазмуни билан Кенгаш аъзоларини таништирди:

|  |
| --- |
| *I. Катта ўқитувчи лавозимига:* |
| 1. Мамадалиев Нурулло  Азизиллоевич | – филиалнинг Ахборот технологиялари кафедрасидан; |
| 2. Норбўтаев Маъсуджон  Абдурасулович | – ФарПИ катта ўқитувчиси. |
| *II.Ассистент-ўқитувчи лавозимига:*  |
| 1. Мирзаев Жамшид  Боймуродович | – филиалнинг Ахборот хавфсизлиги кафедрасидан; |
| 2. Отахонов Алишербек  Абдумутал ўғли | – ФарДУ ассистент-ўқитувчиси; |
| 3. Толипов Нодирбек  Исақович | – филиалнинг Табиий фанлар кафедрасидан; |
| 4. Баходиров Нуъмонхон  Камолхонович | – ФарПИ ассистент-ўқитувчиси; |
| 5. Собиржонов Ихтиёржон  Бахтиёржон ўғли | – филиалнинг Ахборот технологиялари кафедрасидан; |
| 6. Абдуллаев Шахбоз  Солижон ўғли | – ФарДУ ассистент-ўқитувчиси; |
| 7. Раҳматова Гавхарой  Муҳаммадали қизи | – филиалнинг Компьютер тизимлари; |
| 8. Эгамбердиев Хамидулло  Абдуллаевич | – ФарПИ ассистент-ўқитувчиси. |

 М. Мирзаев танлов асосида ишга қабул қилиш Маслаҳат Кенгашининг юқоридаги номзодларга доир 2020 йил 11 май кунги йиғилиши ҳақида ҳам ахборот бериб, ҳужжат топширган 8та номзодга танловда қатнашишларига тавсия берилганини билдирди.

Компьютер тизимлари кафедраси ассистент-ўқитувчиси лавозимига даъвогарлик қилган Г.Раҳматова хомиладорлик таътилига чиққанлиги учун сабабли тарзда танловга тавсия этилмади. Ушбу ўринга даъвогар Х.Эгамбердиев эса якка ўзи қолгани учун ҳам танловда иштирок этишга қўйилмайди. Кенгаш аъзолари Маслаҳат Кенгашининг номзодлар тавсияси ҳамда Г.Раҳматова ва Х.Эгамбердиев масаласидаги қарорларини ёқлаб, бир овоздан фикр билдирдилар.

Талабгорларнинг ҳужжатлари билан танишиб чиққан Кенгаш аъзолари 8та номзодни танловда иштирок этишларига рози бўлиб, овоз бердилар. Таклифлар асосида, КИФ декани А.Қодиров, Академ лицей директори И.Мамажонов ҳамда филиал Хотин-қизлар қўмитаси раисаси Ш.Ғаниевалардан иборат саноқ комиссияси сайланди.

Саноқ коммисияси танлов жараёнини ўтказди, яширин овоз бериш натижаларини эълон қилди.

***5.*** ***Диссертация мавзуси ва илмий маслаҳатчиларни тасдиқлаш.***

Ушбу масала юзасидан филиал Илмий котиби М.Мирзаев ахборот бериб, Ўзбек тили ва адабиёти кафедрасининг катта ўқитувчиси Mуаттархон Муминованинг “Инглиз тили ва ўзбек тилларидаги “вақт” коцептли бирликларнинг лингвокультурологик хусусиятлари” деб номланган докторлик диссертацияси (PhD) мавзусига доир кафедра томонидан тайёрланган хужжатлар ҳамда филология фанлари доктори, профессор вазифасини бажарувчи З.Т.Холманова номидан ушбу ишга илмий маслаҳатчиси бўлишга розилик хати ҳамда ушбу кафедранинг ассистент-ўқитувчиси Эъзозахон Рахманованинг “Яшил иқтисодиёт тармоқларига инвестициялар киритишнинг самарадорлигини ошириш механизмлари (Ўзбекистон Республикаси мисолида)” деб номланган докторлик диссертацияси (PhD) мавзусига доир кафедра томонидан тайёрланган ҳужжатлар ҳамда иқтисод фанлари доктори, профессор вазифасини бажарувчи М.Т.Бўтабоев номидан ушбу ишга илмий маслахатчи бўлишга берилган розилик хати мазмуни билан Кенгаш аъзоларини таништирди.

Фалсафа фанлари номзоди Б.Толипов, кафедра мудири, филология фанлари номзоди Д.Ғаниева, профессор-ўқитувчилардан И.Рустамовлар юқоридаги диссертациялар мавзуларининг актуаллиги, кафедранинг илмий-тадқиқот йўналишига мос эканлиги ҳақида фикр-мулоҳаза билдирдилар.

***6. Илмий, илмий-услубий ишларни нашрга тавсия этиш.***

Ушбу масала юзасидан сўзга чиққан Кенгаш котиби доцент М.Мирзаев филиал профессор-ўқитувчилари томонидан тайёрланиб, Ўқув-услубий Кенгаш муҳокамасидан ўтган илмий, илмий-услубий ишлар ҳақида ахборот берди.

*Ўзбек тили ва адабиёти кафедрасидан:*

* Филология фанлари номзоди Д. Ғаниева томонидан тайёрланган “Турли тизимдаги тилларда функсионаллик тамойиллари” номли монографияси.
* Филология фанлари номзоди Д. Ғаниева томонидан тайёрланган “Improve your reading” номли ўқув-услубий қўлланмаси.
* Фалсафа фанлари бўйича фалсафа доктори (PhD) М. Тешабоев томонидан тайёрланган “Ўзбекистонда экологик хавфсизликни таъминлаш ва миллий манфаатлар интеграцияси” номли монографияси.

Доцентлар С.Абдураҳмонов, М.Мирзаев, М.Тешабоев ушбу монография ҳақида фикр-мулоҳаза билдириб, нашрга тавсия этиш таклифини ўртага ташладилар.

Юқоридагилардан келиб чиқиб, филиал Кенгаши

**қ а р о р қ и л а д и:**

I.1.Д.Онаркулованинг ахбороти маълумот учун кабул қилинсин ҳамда Ўзбекистон
 Республикаси Президентининг 2016 йил 28 декабрдаги “Жисмоний ва юридик
 шахсларнинг мурожаатлари билан ишлаш тизимини тубдан
 такомиллаштиришга доир чора-тадбирлар тўғрисида”ги ПФ-4904-сон
 фармонининг ижроси буйича филиалда амалга оширилаётган ишлар коникарли
 деб топилсин.

 2.Ўқув ва тарбиявий ишлар буйича директор ўринбосари И.Тожибоев ва
 Мониторинг ва ички назорат бўлим бошлиғи Д.Онарқуловаларга:

 мазкур қарорда белгиланган вазифаларнинг ижросини доимий назоратга олиш
 вазифаси юклатилсин.

 3.Таълим сифатини назорат қилиш бўлими бошлиғи М.Тешабоевнинг ахбороти
 маълумот учун қабул қилинсин ҳамда Ўзбекистон Республикаси
 Президентининг 05.06.2018 даги «ОТМларда таълим сифатини ошириш ва
 уларнинг мамлакатда амалга оширилаётган кенг қамровли ислохотларда фаол
 иштирокини таъминлаш бўйича қўшимча чора-тадбирлар тўғрисида»ги ПҚ-
 3775-сон қарорининг ижроси бўйича филиалда амалга оширилаётган ишлар
 қониқарли деб топилсин.

 II.1.Телекоммуникация технологиялари ва касб таълими факультети декани
 Б.Толиповнинг ахбороти маълумот учун қабул қилинсин ҳамда
 Телекоммуникация технологиялари ва касбий таълим факультетининг жорий
 ўқув йилидаги ўқув, услубий, илмий ва маънавий-маърифий фаолияти
 қониқарли деб топилсин.

 2.Ўқув, услубий, илмий ва маънавий-маърифий фаолиятга оид камчиликларни
 факультет деканати ва кафедра мудирлари томонидан мунтазам равишда
 назоратга олиниб, бартараф этиш масалалари кўриб борилсин.

 Масъул: факультет деканати ва кафедра мудирлари, профессор-ўқитувчилар.

III.1.Телекоммуникация инжиниринги, Дастурий инжиниринги ҳамда Ўзбек тили
 ва адабиёти кафедраларида хўжалик шартномалар тузиш ишларини амалга
 ошириш таъминлансин.

 Масъул: кафедра мудирлари. Муддат: 2020 йил 30 сентябргача.

 2.Телекоммуникация инжиниринги кафедраси илмий салоҳиятини ошириш
 учун 2020-2021 ўқув йилидан бошлаб илмий салоҳиятли педагог кадрларни
 асосий штатга жалб этиш, илмий-тадқиқот ишларини олиб бораётган
 профессор-ўқитувчиларга етарлича шароитлар яратилсин.

 Масъул: кафедра мудири О.Райимжонова. Муддат: 2020 йил 10 сентябргача ва
 ўқув йили давомида.

 3.Ўзбек тили ва адабиёти кафедрасида 2020-2021 ўқув йилидан камида 2 та
 талабаларнинг илмий-ижодий ишларига раҳбарлик қилиш ва илмий-ижодий
 тўгарак гуруҳларини очиш масалалари кун тартибига қўйилсин.

 Масъул: кафедра мудири Д.Ғаниева. Муддат: 2020 йил 10 сентябргача ва ўқув
 йили давомида.

 4.Дастурий инжиниринги кафедрасида кичик илмий гуруҳлар ташкил этиш ва
 Scopus, Web Of Science, Google Scholar ҳалқаро илмий қидирув тизимларида
 рўйхатга олинган журналларда камида 1 тадан мақола чоп этиш ишлари
 бажарилсин.

 Масъул: кафедра мудири Р.Зулунов. Муддат: 2020 йил 30 декабргача.

 5.2019-2020 ўқув йили якуни бўйича 4-босқич битирувчи талабаларнинг БМИ
 ва ЯДА бўйича факультет ва кафедраларда ўрнатилган тартибда ишлар изчил
 амалга оширилсин.

 Масъул: Факультет декани, кафедра мудирлари ва белгиланган масъул
 профессор-ўқитувчилар.

 6.Кафедра профессор-ўқитувчилари томонидан 2019-2020 ўқув йилида ўқув
 жараёнига оид меъёрий ҳужжатлар (журнал, рейтинг дафтарчаси, рейтинг
 қайдномаси, ва бошқалар) белгиланган тартибда юртилиб жорий ўқув йили
 учун белгиланган шахсий иш режалари ижроси тўлиқ амалга оширилсин.

 Масъул: кафедра мудирлари ва профессор-ўқитувчилар.

 7.Карантин даврида масофавий таълим, модул тизими талабларига асосан
 профессор-ўқитувчилар томонидан тайёрланган материаллар мунтазам
 равишда тизимга жойлаштирилиши ва талабаларни баҳолаш изчил йўлга
 қўйилсин.

 Масъул: Факультет декани, кафедра мудирлари ва профессор-ўқитувчилар.

 8.Факультетда ўқув, услубий, илмий ва маънавий-маърифий фаолиятни амалга
 оширишда мазкур Кенгашда кўрилган таклифлар инобатга олинсин.

 Масъул: Факультет декани, кафедра мудирлари

III.1.Таълим сифатини назорат қилиш бўлими бошлиғи М.Тешабоевнинг ахбороти
 маълумот учун кабул қилинсин ҳамда Телекоммуникация инжиниринги,
 Ахборот хавсизлиги, Дастурий инжиниринг, Ўзбек тили ва адабиёти
 кафедраларида ўқув, услубий, илмий ва маърифий ишларнинг бажарилиши
 буйича филиалда амалга оширилаётган ишлар коникарли деб топилсин.

 2.Ушбу кафедралар мудирлари зиммасига қуйдаги вазифалар юклатилсин:

 - кафедраларда илмий салохиятини ошириш бориш;

 - Scopus, WebOfScience, Google Scholar ҳалқаро илмий қидирув тизимларида
 рўйхатга олинган журналларида мақолалар чоп этиш;

 -профессор-ўқитувчиларнинг масофавий таълим бўйича малакаларини
 ошириш;

 -профессор-ўқитувчилар томонидан янги монография, ўқув қўлланма,
 дарсликларни чоп этиш ишларини йўлга қўйиш;

 - иқтидорли талабалар билан ишлашни кучайтириш.

IV.1.Филиалда чет тилларини талабалар ҳамда профессор-ўқитувчиларга ҳар
 томонлама ўқитилиш ва ўргатиш ҳолати ҳақидаги Д.Ғаниеванинг ахбороти
 маълумот учун қабул қилинсин.

 2.Ўқув йили давомида қўйидаги ишларни амалган ошириш белгилаб
 қўйилситн:

 - профессор-ўқитувчиларни гуруҳларга бўлиб, инглиз тилини ўргатиш ва
 сертификат синов имтихонларига тайёрлаш;

 - талабалар ўртасида ILTC сертификатига талабгорларни тайёрлаш;

 - АРМда инглиз тилида чоп этилган газета ва журналлар бўлимини ташкиллаш.

 V.1.Ўқув-услубий бўлим бошлиғи (Ш.Умаров)нинг маълумоти ахборот учун
 қабул қилинсин ҳамда режалаштирилган барча ЯДА комиссиялари фаолиятини
 Низом талаблари асосида ташкил этиш вазифаси кафедра мудирлари
 (А.Абдуқодиров, М.Джалилов, О.Қўлдошев, О.Райимжонова, Р.Зулунов,
 С.Абдурахмонов, Д.Ғаниева) ва ўқув-услубий бўлим бошлиғи (Ш.Умаров)
 зиммаларига юклатилсин. Муддат: 2020 йил 30 июнгача.

 2.ЯДАК котиби (У.У.Худойназаров, О.Эргашев, М.Лазерьева, Л.Далибеков,
 М.Асраев, Х.Ражабова, Э.Раҳмонова, М.Қосимова)ларга ўз муддатларида
 филиалнинг масофавий ўқитиш тизими <http://moodle.fbtuit.uz>га тест
 саволларини базасини юклаш вазифаси топширилсин. Масъул кафедра
 мудирларига котибларга шарт-шароитлар яратиш ва тўлиқ назоратга олиш
 вазифалари юклатилсин.

 3.Ахборот технологиялари маркази бошлиғи А.Полвоновга ЯДАК котибларига
 тест саволларини киритиш бўйича маслаҳатлар бериш вазифаси юклатилсин.
 Муддат: 2020 йил 13 май.

 4.ЯДА комиссияларини ишини назоратга олиш, уларда талабаларни
 иштирокини таъминлаш бўйича буйруқ лойиҳаларини тайёрлаш факультет
 деканлари (А.Қодиров, Б.Толипов) зиммасига юклатилсин. Муддат: 2020 йил
 11-16 май ҳамда 8-13 июнь кунлари.

 5.Таълим сифатини назорат қилиш бўлими бошлиғи (М.Тешабоев) ва
 Мониторинг ва ички назорат бўлими бошлиғи (Д.Онарқулова)ларга ЯДА
 комиссиялари фаолиятини Низом талаблари асосида сифатли, адолатли ҳамда
 шаффоф ўтказилишини назоратга олиш ҳамда ушбу ҳолатлар бўйича
 ҳисоботлар тақдим этиш вазифалари юклатилсин. Муддат: 2020 йил 30
 июнгача.

 6.ЯДА комисссияларининг раисларини ҳисоботи ва таклифларини ўз вақтида
 Ўқув ва тарбиявий ишлар бўйича директор ўринбосари (И.Тожибоев)га тақдим
 этиш вазифалари кафедра мудирлари (А.Абдуқодиров, М.Джалилов,
 О.Қўлдошев, О.Райимжонова, Р.Зулунов, С.Абдурахмонов, Д.Ғаниева)
 зиммаларига юклатилсин. Муддат: 2020 йил 30 июнгача.

VI./1. А.Расуловнинг ахбороти маълумот учун қабул қилинсин.

 2. Б. Джалиловнинг ахбороти маълумот учун кабул қилинсин ҳамда Муҳаммад
 ал-Хоразмий номидаги Тошкент ахборот технологиялари университети
 Фарғона филиалида 2020 йил 17-18 апрель кунлари ўтказилган “Ахборот-
 коммуникация технологиялари ва телекоммуникацияларнинг замонавий
 муаммолари ва ечимлари” мавзусига бағишланган онлайн Республика илмий-
 техник анжумани кониқарли ўтказилган деб хисоблансин.

 3.Илмий инновацион ишлар бўйича директор ўринбосари Б.Джалилов ва
 Илмий бўлим бошлиғи Б.Абдуллаевга:

 - мазкур анжуманнинг электрон тўпламларини талабга мос равишда чоп
 эттириш вазифаси юклатилсин.

 -навбатдаги 2021 йилда ўтказиладиган анжуманлар тақсимотига “Халқаро”
 мақоми остида ўтказиш чоралари белгилаб қўйилсин.

VI./3.Филиал қошидаги Академик лицей директори И.Мамажоновнинг ахбороти
 маълумот учун қабул қилинсин ҳамда Академик лицейнинг пандемия
 шароитидаги фаолияти қониқарли деб топилсин.

VI./4.Филиал Илмий котиби М.Мирзаевнинг юқоридаги масала бўйича ахбороти
 маълумот учун қабул қилинсин ҳамда Ўзбек тили ва адабиёти кафедрасининг
 катта ўқитувчиси Mуаттархон Муминованинг “Инглиз тили ва ўзбек
 тилларидаги “вақт” коцептли бирликларнинг лингвокультурологик
 хусусиятлари” темасидаги 10.00.06 – Қиёсий адабиётшунослик, чоғиштирма
 тилшунослик ва таржимашунослик ихтисослиги юзасидан фалсафа доктори
 (PhD) диссертацияси мавзуси тасдиқлансин ҳамда ушбу ишга илмий
 маслаҳатчиси сифатида Ўзбекистон Миллий Университети филология
 фанлари доктори, профессор вазифасини бажарувчи Зулхумор Турдиевна
 Холманова тайинлансин. Ва ушбу кафедра ассистент-ўқитувчиси Рахманова
 Эъзозахон Юлдашевнанинг “Яшил иқтисодиёт тармоқларига инвестициялар
 киритишнинг самарадорлигини ошириш механизмлари (Ўзбекистон
 Республикаси мисолида)” темасидаги 08.00.01-Иқтисодиёт назарияси
 ихтисослигидан иқтисод фанлари бўйича фалсафа доктори (PhD) диссертация
 мавзуси тасдиқлансин ҳамда ушбу ишга илмий маслаҳатчи сифатида ТАТУ
 Фарғона филиали профессори в.б., иқтисод фанлари доктори Махаммаджон
 Тўлқинович Бўтабоев тайинлансин.

VI./5. Кенгаш котиби М.Мирзаевнинг илмий, илмий-услубий ишлар
 бўйича ахбороти маълумот учун қабул қилинсин ҳамда қуйидаги профессор-
 ўқитувчиларнинг илмий, илмий-услубий ишлари нашрга тавсия этилсин:

 Ўзбек тили ва адабиёти кафедрасидан:

* Филология фанлари номзоди Д. Ғаниева томонидан тайёрланган “Турли тизимдаги тилларда функционаллик тамойиллари” номли монографияси.
* Филология фанлари номзоди Д. Ғаниева томонидан тайёрланган “Improve your reading” номли ўқув-услубий қўлланмаси.
* Фалсафа фанлари бўйича фалсафа доктори (PhD) М. Тешабоев томонидан тайёрланган “Ўзбекистонда экологик хавфсизликни таъминлаш ва миллий манфаатлар интеграцияси” номли монографияси.

Кенгаш раиси: А.Расулов.

Кенгаш котиби: М.Мирзаев.